ΤΕΡΑΣΤΙΟΣ Γιάννης, ΤΕΡΑΣΤΙΑ νίκη μέσα στο Μπρούκλιν για τους Μπακς! VIDEOS - Βasketplus\nΤΕΡΑΣΤΙΟΣ Γιάννης, ΤΕΡΑΣΤΙΑ νίκη μέσα στο Μπρούκλιν για τους Μπακς! VIDEOS\nΓιάννης Αντετοκούνμπο, Κέβιν Ντουράντ, Κεντρικό 1, Μιλγουόκι Μπακς, μπακς, Μπρούκλιν Νετς\nΣτον τελικό της Ανατολικής Περιφέρειας προκρίθηκαν οι Μιλγουόκι Μπακς μετά από μια επική μάχη με τον Κέβιν Ντουράντ, που ήταν όλοι οι Μπρούκλιν Νετς, με 115-111 στην παράταση (109-109), με τον Γιάννη Αντετοκούνμπο να κάνει μια φανταστική εμφάνιση με 40 πόντους, τη στιγμή που ο σταρ των γηπεδούχων ήταν διαστημικός με 48 πόντους, αλλά πολύ μόνος! Αξιοσημείωτη η διαιτησία που άφησε το σκληρό παιχνίδι, ιδίως των γηπεδούχων, μερικές φορές μάλιστα εξόφθαλμα!\nΣτην τέταρτη περίοδο χάρη στον Μίντλετον και το ξύπνημα του Χόλιντει οι Μπακς πήραν προβάδισμα, με 105-109, αλλά ο Ντουράντ ισοφάρισε με ένα απίστευτο σουτ με τη λήξη!\nΣτην παράταση ο Μίντλετον και ο Γιάννης έδωσαν λύσεις και σε ένα ματς που έπεφταν κορμιά οι Μπακς πανηγύρισαν τη μεγάλη νίκη και πρόκριση στους τελικούς της Ανατολής, όπου θα αντιμετωπίζουν τον νικητή του αγώνα Σίξερς-Χοκς, που θα γίνει σήμερα στις 22:30 ώρα Ελλάδας!\nΔωδεκάλεπτα: 25-26, 53-47, 81-82,\nΠΡΟΗΓΟΥΜΕΝΟ ΑΡΘΡΟVideoPlus: Ο Κόλινς στην κορυφή του TOP 10\nΕΠΟΜΕΝΟ ΑΡΘΡΟVideoPlus: Το σόου του Γιάννη στη μεγάλη πρόκριση των Μπακς


«Έχει το Αγρίνιο θάλασσα; Μας δουλεύετε;» | AgrinioNews\nΟι συνάνθρωποί μας έχουν πλέον την τάση να μην πιστεύουν τίποτε, ειδικά αν το δουν στην τηλεόραση… Και κάτι πόλεις σαν το Αγρίνιο πληρώνουν βαρύ φόρο δυσπιστίας!\nΑναγνώστης του agrinionews.gr μας στέλνει το παρακάτω περιστατικό με φίλο του που είναι της λογικής όλα είναι ψέμα, όλα είναι συνωμοσία. Τον φιλοξενεί στο Αγρίνιο και προχθές πέσανε πάνω στο αφιέρωμα της ΕΡΤ στο Πανευρωπαϊκό Πρωτάθλημα Θαλάσσιου Σκι. Μόλις ο φιλοξενούμενος είδε ότι γίνεται στο Αγρίνιο(δεν του είχε πει κάτι)αρχίζει να γελάει και να βρίζει τους δημοσιογράφους!\n“Α, τους ηλίθιους λέει, άλλο ήθελαν να γράψουν, έχει το Αγρίνιο θάλασσα, ρε; Μας δουλεύουν; Τι λένε ετούτοι εδώ οι καραγκιόζηδες;” Είδε κι έπαθα να του εξηγήσει ότι γίνεται σε τεχνητή λίμνη στη Στράτο κι έτσι λέγεται το σπορ! Μετά βγήκε και μίλησε ο δήμαρχος, είδε και τις εικόνες από την έναρξη στην πλατεία, οπότε το δέχτηκε…”!\nΗ πλάκα ποια είναι; Ο ήρωάς μας είναι από την μαγευτική… Σπάρτη! Κι ο Αγρινιώτης αναγνώστης μας έχει κι άλλους λόγους για να τσακώνεται μαζί του. Βλέπετε. σε όλα τα θέματα γύρω μας έχει την ίδια “αντισυστημική”, απληροφόρητη, αδαή αντιμετώπιση…\nΠροηγούμενο: Μύκονος: «Χορευταρού» γιαγιά… ξεσαλώνει στο μπαλκόνι της με μουσική από κορονοπάρτι\nΕπόμενο: Πετρούνιας: Τo video με την εμφάνιση που τον έστειλε στον τελικό\n24/07/2021 at 2:27 ΜΜ\nΕδώ έχει Αιγύπτιους δεν θα έχει θάλασσα;


Στάδια αναπτύξεως των παθών (Άγιος Θεοφάνης ο Έγκλειστος) – 1NEWS – ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΟΛΟ ΤΟΝ ΚΟΣΜΟ\nΣτάδια αναπτύξεως των παθών (Άγιος Θεοφάνης ο Έγκλειστος)\nby 1NEWS 5 Μαρτίου 2021 0143\nΣτάδια αναπτύξεως των παθών: λογισμοί, συναισθήματα και επιθυμίες.\nΤα πάθη εμφανίζονται μέσα μας κάθε τόσο. Η εμφάνισή τους πιστοποιεί την ακαθαρσία μας, αλλά δεν μας ενοχοποιεί. Ένοχοι είμαστε από τη στιγμή που κλίνουμε ευνοϊκά προς οποιοδήποτε πάθος, από τη στιγμή, δηλαδή, που όχι μόνο δεν το θεωρούμε ως εχθρό και δεν το πολεμάμε με το θυμό, αλλά και το καλοδεχόμαστε, όποτε εμφανίζεται, βρίσκοντας απόλαυση στον ερεθισμό που μας προξενεί. Αυτή η στάση δείχνει διάθεση συμφιλιώσεως με το πάθος και, συνεπώς, εναντιώσεως στον Θεό• «γιατί όποιος έχει σαρκικό φρόνημα, εχθρεύεται τον Θεό» (Ρωμ. η´ 7).\nΜόλις αρχίζει η ευνοϊκή κλίση προς το πάθος, όσο ανεπαίσθητη κι αν είναι αυτή, αρχίζει και η ενοχή. Και όσο αυξάνεται η πρώτη, τόσο αυξάνεται και η δεύτερη. Στη συνέχεια θα σου περιγράψω την σχετική διαδικασία:\nΌλη μέρα οι λογισμοί κινούνται. Κινούνται και περιπλανιούνται πέρα-δώθε. Οι περισσότεροι είναι λογισμοί μάταιοι, καθώς αναφέρονται σε κοινές καθημερινές υποθέσεις και εργασίες ρουτίνας. Ανάμεσα σ’ αυτούς τους λογισμούς ξεφυτρώνουν κάπου-κάπου και άλλοι, που αποτελούν κενά ονειροπολήματα. Όλοι τους συνωστίζονται άτακτα στην επιφάνεια της ψυχής, δημιουργώντας εκεί σύγχυση και αναστάτωση. Σου έχω πει άλλοτε, πως ν’ αντιμετωπίζεις αποτελεσματικά αυτή τη σύγχυση, που σου αφαιρεί την μνήμη του Θεού, και πως ν’ αποκαθιστάς μέσα σου την τάξη και την ηρεμία.\nΕκεί, λοιπόν, που κάθεσαι και συλλογίζεσαι, ανάμεσα στους άλλους λογισμούς σου παρουσιάζεται κι ένας αλλόκοτος “επισκέπτης”. Παρουσιάζεται και απαιτεί την προσοχή σου. Το υπογραμμίζω: Απαιτεί την προσοχή σου. Μην τον αφήσεις ποτέ να περάσει απαρατήρητος. Δίχως την παραμικρή χρονοτριβή, σταμάτα τον και ανάκρινέ τον: Ποιός είναι; Από που έρχεται; Τι θέλει; Τις απαντήσεις δεν θα σου τις δώσει εκείνος. Θα τις βρεις εσύ, αφού τον παρατηρήσεις προσεκτικά.\nΑς υποθέσουμε πως είναι ένας άνθρωπος που κάποτε σε προσέβαλε και που τώρα, είτε αυτόματα είτε συνειρμικά, έρχεται στον νου σου. Είναι βέβαιο πως η θύμηση αυτού του προσώπου και της προσβλητικής του συμπεριφοράς θα γεννήσει μέσα σου αγανάκτηση, οργή, ακόμα και την επιθυμία της εκδικήσεως, θα σε φέρει δηλαδή σε μια κακή ψυχική κατάσταση. Πρόκειται, επομένως, για λογισμό εχθρικό. Και αφού πρόκειται για λογισμό εχθρικό, πρέπει να τον αντιμετωπίσεις εχθρικά: Να τον αποκρούσεις και να τον διώξεις μακριά με περιφρόνηση και θυμό.\nΈτσι θα εξουδετερώσεις το τέχνασμα του πονηρού, που σου έβαλε τον λογισμό, και θ’ αποφύγεις την παγίδα του. Αν, απεναντίας, δεχθείς τον λογισμό και συγκρατήσεις στον νου σου την εικόνα του ανθρώπου που σε προσέβαλε, θ’ ακολουθήσουν κι άλλοι λογισμοί, κι άλλες εικόνες, που θα αναπαραστήσουν πολύ ζωντανά και με κάθε λεπτομέρεια στην φαντασία σου το επεισόδιο της προσβολής. Η νοερή αναπαράσταση του επεισοδίου θα ξεσηκώσει στην καρδιά την οργή, δηλαδή ένα συναίσθημα εμπαθές. Και πρέπει να ξέρεις, ότι κάθε φορά που επιτρέπεις σε εμπαθή συναισθήματα να εκδηλωθούν, συντελείς στην εδραίωση των αντίστοιχων παθών στην ψυχή σου.\nΑν συνέλθεις έγκαιρα, αν θυμηθείς και συναισθανθείς πόσο κακό είναι να γίνεσαι έρμαιο οποιουδήποτε πάθους, τότε θ’ απομακρύνεις τόσο το εμπαθές συναίσθημα από την καρδιά σου όσο και τον λογισμό που το προκάλεσε από τον νου σου. Έτσι η ταραχή θα περάσει και η εσωτερική ειρήνη θ’ αποκατασταθεί. Διαφορετικά, γύρω από το εμπαθές συναίσθημα, που έχει ξεσηκωθεί στην καρδιά, θα μαζευτούν κι άλλα, ερεθίζοντάς το. Αυτά τα συναισθήματα θ᾽ αρχίσουν να σου προκαλούν σκέψεις όπως οι ακόλουθες: «Πως τόλμησε αυτός ο άνθρωπος να με προσβάλει; Ποιός νομίζει πως είναι; Κανένας σπουδαίος; Δεν μπορώ να παραβλέψω τέτοια προσβολή. Μήπως είμαι κατώτερή του; Αν αφήνω τον καθένα να μου φέρεται μ’ αυτόν τον τρόπο, η ζωή μου θα γίνει μαρτυρική. Α, όλα κι όλα! Πρέπει οπωσδήποτε να του δείξω πως, όταν ενεργεί έτσι, θα πληρώνεται με το ίδιο νόμισμα».\nΝα, η επιθυμία σου για εκδίκηση έχει κιόλας ωριμάσει. Το πάθος ριζώνει όλο και πιο βαθιά στην ψυχή σου. Είναι το τρίτο στάδιο. Και σ’ αυτή την φάση, αν συνέλθεις, μπορείς να σταματήσεις το κακό. Μπορείς να διώξεις την επιθυμία. Η επιθυμία, βλέπεις, δεν συμπίπτει με την απόφαση. Τη μια στιγμή έρχεται, την άλλη μπορεί να φύγει. Έτσι, αν απαλλαγείς από την επιθυμία, θα επανέλθεις στην ειρηνική σου κατάσταση• αν όχι, η ταλαιπωρία σου θα συνεχιστεί.\nΚοίτα πως από τον λογισμό γεννήθηκε το συναίσθημα και πως απ’ αυτά τα δυό γεννήθηκε η επιθυμία. Ο νους κυριεύθηκε από το πάθος. Η ψυχή μολύνθηκε από την αμαρτία, αμαρτία ωστόσο μόνο νοερή ίσαμε τούτη την ώρα. Είναι μακρύς ακόμα ο δρόμος ως την πράξη. Ανάμεσα στην επιθυμία και την πράξη υπάρχουν δυό ακόμα στάδια, α) η απόφαση και β) ο σχεδιασμός της πράξεως.\nΤο πως διαμορφώνεται η απόφαση δεν είναι πάντα φανερό. Σε εμβρυώδη μορφή ενυπάρχει ήδη στην επιθυμία. Στην συνέχεια αναπτύσσεται μαζί με τον σχεδιασμό της πράξεως, δηλαδή την επιλογή των μέσων, τον προσδιορισμό των μεθόδων και την εξεύρεση των καταλλήλων συνθηκών. Η απόφαση είναι ολοκληρωμένη, όταν όλα πια έχουν σχεδιαστεί και προμελετηθεί. Τότε η πράξη έχει ήδη συντελεστεί νοερά, η αμαρτία έχει ήδη διαπραχθεί μπροστά στον Θεό, οι εντολές έχουν ήδη καταπατηθεί, η συνείδηση έχει ήδη παραβιαστεί.\nΣυχνά περνάει πολύς καιρός από την γέννηση της επιθυμίας ως την απόφαση και τον σχεδιασμό της πράξεως. Η ψυχή συγκρατείται από τον φόβο του Θεού. Ο νους δεν ξεχνάει τις εντολές του Ευαγγελίου. Και η συνείδηση δεν σωπαίνει. Όλες, ωστόσο, οι σωτήριες παραινέσεις της αψηφούνται. Γι’ αυτό ακριβώς ήδη στην απόφαση υπάρχει παράβαση και αμαρτία. Ο λογισμός, το συναίσθημα και η επιθυμία έχουν πλέον κυριεύσει όλη την ψυχή. Η κλίση προς την αμαρτία, πάντως, δεν είναι ακόμη ακαταμάχητη. Ακαταμάχητη γίνεται από την στιγμή που η ψυχή αρχίζει να μελετά με προσοχή και επιμονή τον τρόπο ικανοποιήσεως του πάθους. Τότε πια βαδίζει προς την ολοκλήρωση της αμαρτίας.\nΌσο η απόφαση διαμορφώνεται, η ελευθερία περιορίζεται. Η ψυχή όλο και πιο έντονα αισθάνεται πως είναι απόλυτα αναγκασμένη να πραγματοποιήσει τον εμπαθή σκοπό της. Αλλά τέτοιαν υποχρέωση δεν έχει. Αυτό που αισθάνεται είναι μία αυταπάτη, μία πλάνη. Η απόφασή της μπορεί να παραμείνει ανεκπλήρωτη εξ αιτίας οποιουδήποτε κωλύματος, που ενδεχομένως θα παρουσιαστεί. Ίσως, όμως, και αυτοθέλητα να παραιτηθεί από τον σκοπό της η ψυχή, αν υπερισχύσουν τελικά μέσα της ο φόβος του Θεού και η φωνή της συνειδήσεως. Διαφορετικά, ο εμπαθής σκοπός πραγματοποιείται, όπως σχεδιάστηκε. Ας υποθέσουμε, λοιπόν, ότι το σχέδιο υλοποιήθηκε. Το πάθος ικανοποιήθηκε. Η αμαρτία διαπράχθηκε. Η απόφαση μετουσιώθηκε σε πράξη. Τι άλλο απομένει να γίνει; Φαινομενικά τίποτα. Μα δεν είναι έτσι. Το κακό έχει προεκτάσεις και επακόλουθα.\nΠ ρ ω τ ο ν. Ως την στιγμή της πτώσεως ο φόβος του Θεού και η συνείδηση απλώς αγνοήθηκαν και περιφρονήθηκαν• τώρα, με την πτώση, παραβιάστηκαν και καταπατήθηκαν. Ως την στιγμή της πτώσεως η συνείδηση ήταν σαν μια μητέρα που πάσχιζε να αποτρέψει τον γιο της – την ψυχή – από την αμαρτία, κι εκείνος απλώς δεν της έδινε σημασία• τώρα με την πτώση, ο γιος αμαρτάνει, απαντώντας στις ικεσίες της μητέρας του με γρονθοκοπήματα και χαστούκια.\nΔ ε υ τ ε ρ ο ν. Τώρα η εσωτερική διεργασία, που οδήγησε στην πτώση, επηρεάζεται από τα εξωτερικά γεγονότα. Και θα συνεχίσει να επηρεάζεται, εκτός κι αν ο άνθρωπος μετανοήσει. Αν δεν το κάνει, θα γεύεται για πάντα τους καρπούς της αμαρτίας.\nΤ ρ ι τ ο ν. Η θεία χάρη εγκαταλείπει τον άνθρωπο, που απομακρύνεται από τον Θεό και πηγαίνει με τον εχθρό του. Τότε μαραζώνει, λυγίζει, αισθάνεται να συντρίβεται κάτω από ένα βαρύ φορτίο. Σ’ αυτόν εκπληρώνεται ο λόγος του Κυρίου για το δαιμονικό πνεύμα που επιστρέφει με άλλα εφτά πιο πονηρά (Ματθ. ιβ´ 43-45). Μελαγχολία, ανησυχία, ψυχοπλάκωμα – να ποιός είναι ο μισθός του πάθους που ικανοποιήθηκε. Απίστευτο! Από την ικανοποίηση του πάθους ο άνθρωπος περιμένει έναν παράδεισο: «Θα είστε σαν θεοί» (Γεν. Γ´ 5). Μόλις όμως το ικανοποιήσει, βγαίνει από την πλάνη και διαπιστώνει πως ο ποθητός “παράδεισος” δεν ήταν παρά μια αυταπάτη. Τώρα έχει μείνει με το κενό, την οδύνη, την στενοχώρια, το βάρος. Βλέπει πως η προσδοκία του διαψεύσθηκε. Περίμενε να χαρεί, μα έγινε το εντελώς αντίθετο. Ο δρόμος που πήρε, δρόμος ενδόσεως στο πάθος, τον οδήγησε στην αμαρτία και την κατάθλιψη.\nΑς έρθουμε τώρα σ᾽ εσένα. Τι θα κανείς απ’ όσα έχουμε πει; Αν η απόφασή σου να υπηρετήσεις τον Κύριο είναι ειλικρινής, αν ο νους σου είναι αδιάλειπτα προσηλωμένος στον Θεό με ευλάβεια και αν επιτηρείς αυστηρά τον εαυτό σου, τότε είναι αδύνατο να κινηθεί ποτέ η ψυχή σου προς την ικανοποίηση της εμπαθούς επιθυμίας, επομένως είναι αδύνατο και να γευθεί τους πικρούς καρπούς της.\nΝα ποιός είναι ο εσωτερικός σου αγώνας.\nΛογισμός η συναίσθημα η επιθυμία εμπαθής περνάει μερικές φορές από την ψυχή αστραπιαία, σχεδόν ασυνείδητα. Σε τέτοια περίπτωση, δεν είμαστε ένοχοι, αν μόλις συνειδητοποιήσουμε την προσβολή, διώξουμε με απέχθεια και θυμό το λογισμό η το συναίσθημα η την επιθυμία. Ενοχή έχουμε, αν, μετά την συνειδητοποίηση της προσβολής, καθυστερήσουμε ν’ αντιδράσουμε η και ολότελα αδρανήσουμε. Ο βαθμός της ενοχής μας τότε είναι ανάλογος με την καθυστέρηση η την αδράνειά μας. Διώξε τον λογισμό, και δεν θα υπάρξει συναίσθημα η έλξη. Δεν έδιωξες έγκαιρα τον λογισμό, και γεννήθηκε μέσα σου κάποιο εμπαθές συναίσθημα; Διώξε το συναίσθημα, και δεν θα υπάρξει επιθυμία. Δεν έδιωξες έγκαιρα ούτε το συναίσθημα, και γεννήθηκε μέσα σου κάποια εμπαθής επιθυμία; Διώξε τουλάχιστον την επιθυμία, και δεν θα κινηθείς προς το πάθος.\nΑν, παρατηρώντας στο νου σου έναν εμπαθή λογισμό, τον δέχεσαι συνειδητά και αυτοπροαίρετα, είσαι ένοχη. Κι αυτό γιατί δέχεσαι κάτι, που ξέρεις πως είναι ενάντιο στον Θεό και σ’ εσένα. Δεν είσαι ένοχη, όμως, όταν αθέλητα δέχεσαι τον λογισμό, φτάνει να τραβάς αμέσως την προσοχή σου μακριά του και να τον διώχνεις.\nΑν αφήνεις θεληματικά τον λογισμό να στέκεται στο νου σου όσο χρειάζεται για να γεννηθεί ένα εμπαθές συναίσθημα στην καρδία σου, η ενοχή σου αυξάνεται λίγο. Και αν, μετά την γέννηση του εμπαθούς συναισθήματος, συνεχίζεις να συντηρείς μέσα σου τον λογισμό που το προκάλεσε, με συνέπεια την έξαψή του, τότε η ενοχή σου διπλασιάζεται. Αν, πάλι, μόλις αντιλαμβάνεσαι την γέννηση του εμπαθούς συναισθήματος το διώχνεις, είσαι ένοχη μόνο για την θεληματική σου παράδοση σ’ έναν εμπαθή λογισμό, όχι και για το συναίσθημα, που προκαλείται απ’ αυτόν.\nΑν, τέλος, μετά την συνειδητή αποδοχή τόσο του εμπαθούς λογισμού όσο και του εμπαθούς συναισθήματος, γεννιέται μέσα σου η επιθυμία για κάποιαν εμπαθή ενέργεια, λ.χ. εκδίκηση, τότε η ενοχή σου αυξάνεται λίγο ακόμα. Και αν, μόλις αντιλαμβάνεσαι την εμπαθή επιθυμία, δεν την αποδιώχνεις, αλλά την αφήνεις να χρονίζει μέσα σου, η ενοχή σου αυξάνεται περισσότερο.\nΔεν θα προχωρήσω άλλο. Αυτά είναι αρκετά, νομίζω, για τη διαφωτισή σου. Βλέπεις και μόνη σου ότι, αν διώξεις αμέσως τον εμπαθή λογισμό, βάζεις τέλος στον πόλεμο πριν καν αρχίσει. Χωρίς λογισμό, ούτε συναίσθημα γεννιέται ούτε επιθυμία. Πάρε απόφαση να ενεργείς μ’ αυτόν τον τρόπο. Γιατί να ταλαιπωρείσαι άσκοπα από τον πόλεμο των παθών, κάποτε μάλιστα και να κινδυνεύεις; Έχεις ήδη αποφασίσει να μην υποκύπτεις στα πάθη, που είναι αντίθετα στο θέλημα του Θεού. Ήρθε, λοιπόν, κάποιος λογισμός και, χωρίς να το θέλεις, προκάλεσε ένα εμπαθές συναίσθημα; Διώξε αμέσως και τον λογισμό και το συναίσθημα. Πριν προλάβεις ν’ απαλλαγείς από την παρουσία τους, μήπως γεννήθηκε μέσα σου μία εμπαθής επιθυμία; Διώξε την κι αυτή μαζί τους δίχως καθυστέρηση. Να έχεις ως αρχή: Μη δέχεσαι συνειδητά και θεληματικά εμπαθείς λογισμούς, συναισθήματα η επιθυμίες. Μόλις εμφανίζονται μέσα σου, πρέπει να τα διώχνεις με θυμό και απέχθεια. Αν έτσι ενεργείς, θα είσαι πάντοτε αθώα μπροστά στον Θεό και στην συνείδησή σου. Στην ψυχή σου θα υπάρχουν πάθη, αλλά θα υπάρχει και αθωότητα. Άλλωστε, θα αγωνίζεσαι με ζήλο για την καθαρσή σου από τα πάθη.\nΔιδακτική ιστορία : Η ευτυχία μας μέσω των άλλων…\nSaint Gerasimos Palladas († January 15, 1714)


«Με θλίψη και πόνο είμαστε σήμερα εδώ, για να θρηνήσουμε έναν ήρωα του τόπου μας, έναν ήρωα στις καρδιές μας. Είμαστε όμως και γεμάτοι υπερηφάνεια και ευγνωμοσύνη εκφράζοντας και τον εθνικό δημόσιο έπαινό μας σε ένα άξιο τέκνο της Κατερίνης, που έστειλε με τη θυσία του ένα διαχρονικό μήνυμα στους Έλληνες και ειδικότερα στις νεότερες γενιές: Να αγωνιστούμε να ξεπεράσουμε το γκρίζο, τις συνθήκες που προσπαθούν να μας επιβάλουν άλλοι.\nΤιμή και δόξα στο γιο, στους γονείς, στην οικογένεια του Αθανασίου Μπατσαρά.\nΤο Έθνος μας χρειάζεται δύναμη ψυχής, ανθρώπους, οι οποίοι τηρούν τον όρκο τους και τιμούν την πατρίδα.\nΖήτω το Έθνος. Ζήτω ο Αθανάσιος Μπατσαράς».\nΕπιπλέον, χαιρετισμό απηύθυνε ο Πρόεδρος της Ένωσης Αποστράτων Αξιωματικών Αεροπορίας /Παράρτημα Λάρισας, Σμηναγός εν αποστρατεία, Κων/νος Λιούτας, ο οποίος μεταξύ άλλων τόνισε: «Ο Σμηναγός Αθανάσιος Μπατσαράς ήταν ένας καταξιωμένος πιλότος, ο οποίος έπαιρνε καθημερινά μέρος στον ακήρυχτο πόλεμο του Αιγαίου […].\nΣτο πρόσωπό του τιμούμε σήμερα και όλους τους πεσόντες υπέρ Πατρίδος αεροπόρους».\nΟμιλία έγινε από τον Υποπτέραρχο (Ι) εν αποστρατεία, Δημήτριο Παπαμιχαήλ, ο οποίος μίλησε για «τα υψηλά ιδανικά, με τα οποία πορεύτηκε σε όλη του τη ζωή ο αείμνηστος Σμηναγός», ενώ με συγκίνηση και απευθυνόμενος στην οικογένεια του Σμηναγού και ειδικά στο γιο του Αλέξανδρο επισήμανε: «Αλέξανδρε θέλω να ξέρεις ότι ο πατέρας σου ήταν ένας εξαίρετος άνθρωπος και να είσαι πολύ υπερήφανος για εκείνον».\nΤέλος, ανέφερε μεταξύ άλλων: «Πιστεύω ότι εάν ο Θανάσης μπορούσε να μας μιλήσει αυτή τη στιγμή, θα ζητούσε να προσευχόμαστε για όλους εκείνους και εκείνες που δίνουν ολόκληρο το «είναι» τους για την ασφάλεια της Πατρίδας μας».\nΓεννήθηκε στη Λάρισα στις 08-08-1972 και ενεγράφη στο μητρώο αρρένων της Κοινότητας Ρυακίων Πιερίας. Αποφοίτησε από το 4ο Λύκειο Κατερίνης και κατετάγη στη σχολή Ικάρων στις 01-10-1991. Ήταν έμπειρος χειριστής και ικανότατο στέλεχος της Π.Α. με 1700 περίπου ώρες πτήσης.\nΠαντρεύτηκε την Ελένη Χρυσοπούλου στις 3-6-2006. Έπεσε υπέρ πατρίδος κοντά στη Ν. Ψαθούρα στο Αιγαίο στις 05-12-2007 με αεροσκάφος τύπου F-16 της 110 ΠΜ/337 Μοίρας κατά την διάρκεια νυχτερινής ασκήσεως.


Η Πορτογαλία έκανε κορωνοϊό ενδημικό: ποσοστά εμβολιασμού και επιστροφή κανονικότητα\nΗ Μαρία Μότα, γενική διευθύντρια στο Ινστιτούτο Μοριακής Ιατρικής της Λισαβόνας, σχολιάζει στη Wall Street Journal. «Κανείς δεν θα ξεχάσει τον περασμένο Ιανουάριο. Αλλά τώρα ο κορωνοϊός έχει γίνει ενδημικός και θα πρέπει να μάθουμε να ζούμε μαζί του». Η έξαρση της πανδημίας στις αρχές του έτους ήταν ένα μεγάλο «τραύμα» σημειώνει.\nΔημοσιευση: 25/10/2021 - 16:38\nΣχεδόν το 100% των ανθρώπων ηλικίας άνω των 50 ετών έχουν λάβει τουλάχιστον μία δόση του εμβολίου κατά της Covid-19 στην Πορτογαλία, σύμφωνα με τα επίσημα στοιχεία της χώρας. Το ποσοστό στις ηλικίες 25-49 ετών είναι 95% και στους ανηλίκους 12 -17 έχει ήδη φτάσει στο 88%. Το 89% του συνολικού πληθυσμού των 10 εκατομμυρίων είναι εμβολιασμένο έναντι ποσοστού 65% στις ΗΠΑ και 73% στη Βρετανία, σύμφωνα με το Our World in Data του Πανεπιστημίου της Οξφόρδης.\nΧάρη στα αξιοζήλευτα ποσοστά αυτά εμβολιασμού η Πορτογαλία καταγράφει κατά μέσο όρο 6 θανάτους ημερησίως τον τελευταίο μήνα, έναντι σχεδόν 300 κατά την έξαρση της πανδημίας τον περασμένο Ιανουάριο σύμφωνα με ρεπορτάζ της Wall Street Journal υπό τον τίτλο «Η ενδημική Covid έφτασε στην Πορτογαλία. Να πώς είναι». Οι θάνατοι είχαν περιοριστεί δραστικά σε 1-2 ημερησίως τον Μάιο για να αυξηθούν κοντά στους 20 ημερησίως τον Ιούλιο, στην κορύφωση της τουριστικής σεζόν, και να μειωθούν και πάλι αισθητά από τον Σεπτέμβριο.\nΠορτογαλία κορωνοϊός ενδημία εμβολιασμός κανονικότητα


Ελλάδα και Τουρκία: Αφιέρωμα στην Ίμβρο στην Ελληνοαμερικανική Ένωση\nΤο Hellenic American Education Center και η Ελληνοαμερικανική Ένωση παρουσιάζουν σε συνεργασία με το Σωματείο «Ελληνικές Ρίζες», αφιέρωμα στην Ίμβρο. Θα προβληθεί το ντοκιμαντέρ «Ίμβρος: Της Μνήμης και της Λήθης» και θα ακολουθήσει συζήτηση με τη σκηνοθέτη Ειρήνη Σαρίογλου και τη συγγραφέα Ναννίνα Σακκά- Νικολακοπούλου.\nΗ εκδήλωση θα πραγματοποιηθεί την Τρίτη 11 Ιουνίου 2013 στις 19:30, στο Θέατρο της Ελληνοαμερικανικής Ένωσης (Μασσαλίας 22, Κολωνάκι).\nΜε αφορμή την άδεια επαναλειτουργίας ελληνικής σχολής στην Ίμβρο, ύστερα από 48 χρόνια, το Ελληνικό Ίδρυμα Ιστορικών Μελετών (ΙΔ.ΙΣ.ΜΕ.) υλοποίησε υπό την αιγίδα του Οικουμενικού Πατριάρχη κ.κ. Βαρθολομαίου και της ΟΥΝΕΣΚΟ σε συμπαραγωγή με την ΕΡΤ, δύο ντοκιμαντέρ με σκοπό την καταγραφή της ιστορίας και του πολιτισμού της Ίμβρου και της Τενέδου μέσα από τις μαρτυρίες των γηγενών κατοίκων τους. Στα ντοκιμαντέρ «Ίμβρος-Τένεδος: Της Μνήμης και της Λήθης» πραγματοποιείται μια ιστορική αναδρομή από τους Βαλκανικούς Πολέμους, τη Μικρασιατική Καταστροφή, τη Συνθήκη της Λωζάνης μέχρι τις μέρες μας.\nΤα ιστορικά ντοκιμαντέρ είναι σε σκηνοθεσία Ειρήνης Σαρίογλου και Πάνου Αγγελόπουλου, πρωτότυπη μουσική Ανδρέα Κατσίγιαννη, ερμηνεία Γιώργου Νταλάρα και Zülfü Livaneli και αφήγηση Κωνσταντίνου Μαρκουλάκη και Μαρίας Ναυπλιώτου. Στην εκδήλωση θα προβληθεί το ντοκιμαντέρ για την Ίμβρο (διάρκεια 50’).\nΜετά την προβολή θα ακολουθήσει ανοιχτή συζήτηση με τη σκηνοθέτη Ειρήνη Σαρίογλου (Δρ Ιστορίας) και τη συγγραφέα Ναννίνα Σακκά- Νικολακοπούλου.


Δημοκρατική Συνεργασία Αρχαιοφυλάκων: 02/01/2012 - 03/01/2012\nΌραμα και Δημιουργία: Η πολιτιστική κληρονομιά γίνεται στον καπιταλισμό ...\nΌραμα και Δημιουργία: Η πολιτιστική κληρονομιά γίνεται στον καπιταλισμό ...: Κυριακή 26 Φλεβάρη 2012 Σελίδα 3 ΕΝΘΕΤΗ ΕΚΔΟΣΗ: "7 ΜΕΡΕΣ ΜΑΖΙ" Η πολιτιστική κληρονομιά γίνεται στον καπιταλισμό εμπόρευμα ή «λάφυρο»\nΟταν τον Απρίλη του 1990 τέσσερα άτομα ξυλοκόπησαν τον μοναδικό φύλακα του Αρχαιολογικού Μουσείου--->http://oramadim.blogspot.com/\nΔει δη χρημάτων, θα πει κανείς. Ωστόσο, το πρώτο που χρειάζεται είναι όραμα. Οταν αυτό υπάρξει, οι καλλιτέχνες που θα ανταποκριθούν έχοντας την αίσθηση ότι στηρίζουν την Ελλάδα στη δύσκολη αυτή συγκυρία θα είναι σίγουρα αρκετοί. Ιδού η Ρόδος, λοιπόν. Είμαστε σε θέση να αποδείξουμε ότι η «βαριά βιομηχανία της Ελλάδας», όπως αρεσκόμαστε να αποκαλούμε τον πολιτισμό, είναι κάτι απτό και όχι ανέξοδη προεκλογική ωραιολογία;\nΑναρτήθηκε από Δημοκρατική Συνεργασία Αρχαιοφυλάκων στις 12:15 π.μ. Δεν υπάρχουν σχόλια:\nΤΟ ΒΗΜΑ - Ξαναστήνεται το κράτος από το μηδέν - κοινωνία\n«Το κάθε υπουργείο αποτελεί και ένα ξεχωριστό βιλαέτι» λέει στέλεχος του υπουργείου Διοικητικής Μεταρρύθμισης που μετέχει στην ομάδα εργασίας η οποία, από κοινού με τους===> http://www.tovima.gr/society/article/?aid=445686#.T0v-RfA5pZ4.blogger\nΗ ληστεία στην Αρχαία Ολυμπία και η κλοπή στην Εθνική Πινακοθήκη έφεραν ξανά στην επιφάνεια την ελλιπή φύλαξη των ελληνικών αρχαιοτήτων και των έργων τέχνης\nΠεριπολικό της ΕΛ.ΑΣ. έξω από το Παλαιό Μουσείο της Αρχαίας Ολυμπίας το πρωί της 17ης Φεβρουαρίου, λίγο μετά την ένοπλη εισβολή δύο αγνώστων οι οποίοι αφού ακινητοποίησαν τη μοναδική φύλακα, άρπαξαν δεκάδες αρχαία αντικείμενα\nΘα πρέπει να μάθουν τζούντο και καράτε, αν δεν ξέρουν ήδη, ώστε να μπορούν να αντιμετωπίσουν μια ένοπλη συμπλοκή, να χειρίζονται άριστα τα σύγχρονα συστήματα ασφαλείας, να φορούν στολές, επιτέλους, και αν υπάρχουν και «μυστικοί» ανάμεσά τους ακόμη καλύτερα. Οι καιροί άλλαξαν και αυτά που ως πριν από λίγα χρόνια θα θεωρούνταν υπερβολικές απαιτήσεις από έναν αρχαιοφύλακα τώρα τίθενται επιτακτικά.\nΟμάδα κρούσης αποτελούμενη από τον απόστρατο αξιωματικό της ΕΛ.ΑΣ. κ. Σωτήρη Τσενέ, που είχε συμμετάσχει στην οργάνωση της ασφάλειας των Ολυμπιακών Αγώνων - στην ακτίνα της οποίας συμπεριλαμβάνονταν και τα μνημεία - και στελέχη του υπουργείου Πολιτισμού (Κώστας Φρησίρας, Νίκος Χαρμαλιάς, Ελένη Κουρίνου, Αγγελική Κοτταρίδη και Σουζάνα Καπελώνη-Χούλια) συστάθηκε την επομένη της κλοπής προκειμένου να εξετάσει το ζήτημα της φύλαξης πάνω σε εντελώς νέες βάσεις. Κύριο αίτημα πλέον δεν είναι η απλή ασφάλεια, αλλά η αναζήτηση, σε συνεργασία και με το υπουργείο Προστασίας του Πολίτη, νέων τρόπων προστασίας μνημείων και ανθρώπων. Τα πρώτα μέτρα ήδη έχουν προταθεί και σε αυτά σημαντικός εμφανίζεται ο ρόλος της Αστυνομίας.\n«Πάντα υπάρχουν προβλήματα στη φύλαξη, αλλά μία ένοπλη ληστεία είναι άλλο πράγμα» λέει ο διευθυντής του Εθνικού Αρχαιολογικού Μουσείου κ. Νίκος Καλτσάς. Και προτείνει, για τα μεγάλα μουσεία τουλάχιστον, την παρουσία της Αστυνομίας όταν ανοίγουν και κλείνουν.\nπηγή: ΤΟ ΒΗΜΑ - Ζητούνται «Ράμπο» για τα μουσεία - πολιτισμός\nΑναρτήθηκε από Δημοκρατική Συνεργασία Αρχαιοφυλάκων στις 11:27 μ.μ. Δεν υπάρχουν σχόλια:\nΟμάδα Εργασίας για την ασφάλεια των Αρχαιολογικών Χώρων και Μουσείων\nΗ συγκρότηση Ομάδας Εργασίας, με εντολή την άμεση υποβολή προτάσεων προς τον Υπουργό Πολιτισμού και Τουρισμού, για την ενίσχυση των μέτρων ασφαλείας, καθώς και για την περαιτέρω αξιολόγηση των κινδύνων προς όλους τους αρχαιολογικούς χώρους και μουσεία, ο επανακαθορισμός βάση των νέων δεδομένων των μέτρων ασφαλείας, η αναβάθμιση του υφιστάμενου εξοπλισμού, όπου αυτό απαιτείται, και η εκπαίδευση των στελεχών του ΥΠΠΟΤ, που χειρίζονται θέματα ασφαλείας, είναι το πρώτο βήμα το οποίο έλαβε το Υπουργείο Πολιτισμού και Τουρισμού, μετά την ένοπλη ληστεία στο Μουσείο Ιστορίας Ολυμπιακών Αγώνων της Αρχαιότητας στην Ολυμπία, το πρωινό της περασμένης---->Ομάδα Εργασίας για την ασφάλεια των Αρχαιολογικών Χώρων και Μουσείων | Νέα Πνύκα - Η επίσημη Ηλεκτρονική Εφημερίδα της Δημοκρατικής Συνεργασίας Αρχαιοφυλάκων\nΑναρτήθηκε από Δημοκρατική Συνεργασία Αρχαιοφυλάκων στις 8:53 μ.μ. Δεν υπάρχουν σχόλια:\nΑνατέθηκε η μελέτη για την αποκατάσταση του αρχαίου θεάτρου Ορχομενού\nΗ Θεατρική Ομάδα Τρίπολης ανακοίνωσε ότι στις 21 Φεβρουαρίου ανατέθηκε από το σωματείο «Διάζωμα» η μελέτη για την αποκατάσταση του αρχαίου θεάτρου του Ορχομενού και υπογράφτηκε η σχετική σύμβαση από τον πρόεδρο του Διαζώματος κ. Σταύρο Μπένο και τον μελετητή κ. Στρατή Παυλίδη.\n«Είναι εξαιρετικά ευοίωνο το γεγονός ότι σε καιρούς «ξηρασίας» υπάρχουν άνθρωποι που εργάζονται μεθοδικά και ποτίζουν με τον ιδρώτα τους το δέντρο του πολιτισμού μας, από το οποίο και μόνο μπορούμε να περιμένουμε πια την ανθοφορία που θα στηρίξει την αυτοεκτίμησή μας ως λαού.\nΣχετικά με την εξαιρετική δράση του Διαζώματος, που στηρίζεται στην εθελοντική δουλειά, αύριο Κυριακή 26 Φεβρουαρίου, θα υπάρχει ένα αφιέρωμα στην ΕΤ1» ,αναφέρει η ανακοίνωση της ΘΟΤ.\nΑναρτήθηκε από Δημοκρατική Συνεργασία Αρχαιοφυλάκων στις 11:04 μ.μ. Δεν υπάρχουν σχόλια:\nΣυνέντευξη του Υπουργού Πολιτισμού και Τουρισμού Παύλου Γερουλάνου στη ΝΕΤ και τη δημ/φο Μαρία Σαράφογλου.\nΔΗΜΟΣΙΟΓΡΑΦΟΣ: Πριν από λίγες ημέρες που έγινε η θρασύτατη ληστεία στο μουσείο της αρχαίας Ολυμπίας υποβάλλατε την παραίτηση σας. Δεν έγινε τελικά αποδεκτή από τον πρωθυπουργό, γιατί δεν επιμείνατε; Κάποιοι λένε ότι το κάνατε για τα μάτια του κόσμου.\nΥΠΟΥΡΓΟΣ: Όχι, θα σας πω. Υποχρέωση μου ήταν να παραιτηθώ. Όταν είσαι Υπουργός Πολιτισμού της Ελλάδας και έχει χτυπηθεί η Ολυμπία είναι το λιγότερο που μπορείς να κάνεις. Επίσης υπάρχει και ένα δεύτερο κομμάτι που με αφορά άμεσα και αυτό είναι ότι δεν υπάρχει καμία αμφιβολία πια ειδικά μετά τη πρώτη ένοπλη ληστεία που έχει γίνει σε ελληνικό μουσείο ότι οι εποχές έχουν αλλάξει τελείως. ‘Όπως έλεγε ένας πολύ στενός μας συνεργάτης, τη δεκαετία του ’60 μπορεί ο κόσμος να ήταν ακόμα πιο φτωχός αλλά δεν σκεφτόταν ποτέ να χτυπήσει ένα μουσείο και να κλέψει τον πολιτισμό της Ελλάδας.\nΔΗΜΟΣΙΟΓΡΑΦΟΣ: Ήταν το δεύτερο περιστατικό όμως το οποίο έγινε, θυμίζω και την Πινακοθήκη και θέλω να σας ρωτήσω αν σας είπε κάτι ο πρωθυπουργός στη συνάντηση το οποίο σας έκανε να αλλάξετε γνώμη…\nΥΠΟΥΡΓΟΣ: Η συζήτηση μου με τον πρωθυπουργό είναι κάτι που αφορά τους δυο μας και εφόσον εκείνος δεν θέλει να την κοινοποιήσει θα επιμείνω και εγώ σε αυτό. Αλλά η ουσία του πράγματος είναι ότι εμείς έπρεπε να αναβαθμίσουμε την ετοιμότητα των μουσείων μετά την Πινακοθήκη, δεν το κάναμε και θεώρησα ότι αυτός είναι ο λόγος για να παραιτηθώ. Από εκεί και πέρα…\nΔΗΜΟΣΙΟΓΡΑΦΟΣ: Υπάρχει χρόνος για να γίνει αυτό; Και το ρωτώ γιατί είπατε ότι είναι το λιγότερο που μπορεί να κάνει κάποιος, την Παρασκευή, τώρα τι περισσότερο μπορεί να γίνει; Είναι δεδομένο ότι είναι μικρό το χρονικό περιθώριο, έχει συγκεκριμένο χρόνο ζωής αυτή η κυβέρνηση σύμφωνα με τα επίσημα…\nΥΠΟΥΡΓΟΣ: Δεν είναι απλά θέμα της κυβέρνησης, είναι θέμα μιας σειράς από ενέργειες που έπρεπε να γίνουν και γίνονται αυτή τη στιγμή, όπως είναι η άμεση συνδρομή της αστυνομίας. Βρισκόμαστε από εκείνη την ώρα σε συνεργασία με την αστυνομία σε όλα τα πλάτη και τα μήκη της Ελλάδας για να προστατευθούν όλα τα μουσεία της Ελλάδας. Η βοήθεια τους ήταν άμεση και πάρα πολύ καίρια και σε ό,τι αφορά τη φύλαξη των μουσείων αλλά και σε ό,τι αφορά την αναβάθμιση της ετοιμότητας του προσωπικού για να αντιμετωπίσει τέτοια θέματα. Όταν συμβαίνει ένα τέτοιο γεγονός οφείλεις να κοιτάξεις όλα τα πράγματα τα οποία έχουν συμβεί λάθος είτε αυτά είναι από ανθρώπινες αμέλειες, είτε είναι κενά στη διαδικασία και να τα συμπληρώσεις, κάποια μπορούν να γίνουν άμεσα, κάποια θέλουν περισσότερο χρόνο.\nΔΗΜΟΣΙΟΓΡΑΦΟΣ: Υπάρχει ένα δημοσίευμα σήμερα στην «ΚΑΘΗΜΕΡΙΝΗ» το οποίο το αναφέρω με αφορμή όλα όσα έχουν γίνει, ότι έγινε στόχος και η Δημοτική Πινακοθήκη, ότι μπήκαν άγνωστοι στις 6 Φεβρουαρίου, αναφέρεται συγκεκριμένα, μέσα στο κτίριο δεν γνωρίζουμε αν λείπει κάτι, τώρα γίνεται επισήμως η καταγραφή και μάλιστα υπάρχουν και κατηγορίες ότι ο Δήμος Αθηναίων επιχείρησε να αποσιωπήσει το γεγονός.\nΥΠΟΥΡΓΟΣ: Αυτό δεν το ξέρω, αυτό που μπορώ να επιμείνω όμως είναι ότι έχει αλλάξει εντελώς η εποχή. Δεν γινόντουσαν τέτοια γεγονότα στο παρελθόν, όχι σε αυτή τη διάσταση τουλάχιστον και επειδή έχει αλλάξει η εποχή είναι υποχρέωση όλων μας, από την πολιτική ηγεσία μέχρι και τους εργαζόμενους σε αυτά τα μουσεία, να αλλάξουμε τη νοοτροπία, να αλλάξουμε τον τρόπο με τον οποίο σκεφτόμαστε αυτά τα θέματα.\nΔΗΜΟΣΙΟΓΡΑΦΟΣ: Χρόνος υπάρχει; Για να γίνει αυτό που λέτε. Τα συστήματα ασφαλείας μπορούν να βελτιωθούν; Για παράδειγμα μέσα σε δύο μήνες;\nΥΠΟΥΡΓΟΣ: Υπάρχουν ορισμένα πράγματα που έχουν ήδη γίνει μέσα στις ημέρες που πέρασαν όπως είναι η αύξηση των επιθεωρήσεων σε όλους τους χώρους που γίνονται αυτά…\nΔΗΜΟΣΙΟΓΡΑΦΟΣ: Και γιατί δεν λειτούργησαν όμως; Με συγχωρείτε που επιμένω αλλά…\nΥΠΟΥΡΓΟΣ: Καλά κάνετε…\nΔΗΜΟΣΙΟΓΡΑΦΟΣ: Είναι τόσο εύκολο να μπεις σε ένα μουσείο και να κλέψεις, ένα μουσείο δικό μας ελληνικό και να κλέψεις αντικείμενα;\nΥΠΟΥΡΓΟΣ: Όχι, δεν είναι καθόλου εύκολο και υπογραμμίζουμε αυτό το πράγμα. Ενισχύοντας την ασφάλεια τους με την αστυνομία. Δεν είναι εύκολο, αυτό το οποίο διευκολύνει τα πράγματα είναι όταν οι διαδικασίες είναι πιο χαλαρές από ό,τι πρέπει, όταν οι διάφορες διαδικασίες δεν τηρούνται όπως θα έπρεπε. Για αυτό λέω ότι αυτή τη στιγμή ένα τέτοιο γεγονός είναι πάρα πολύ δυσάρεστο, αν είναι ένα καλό πράγμα που μπορεί να βγει από αυτό είναι να υπάρξει μια εγρήγορση σε όλα τα επίπεδα και από την πολιτική ηγεσία και από τους υπαλλήλους του Υπουργείου, να βλέπουν αυτά τα θέματα διαφορετικά. Πρέπει να σας πω ότι ένα από τα πράγματα…\nΔΗΜΟΣΙΟΓΡΑΦΟΣ: Δηλαδή πως διαφορετικά; Τώρα στο μουσείο της αρχαίας Ολυμπίας ένας φύλακας παραμένει ακόμα;\nΥΠΟΥΡΓΟΣ: Θέλω να επιμείνω σε κάτι. Αυτό το οποίο έγινε έθεσε σε κίνδυνο και ανθρώπινες ζωές, σαφέστατα η δική μας υποχρέωση ως Υπουργείο Πολιτισμού είναι απέναντι στα μνημεία της Ελλάδας αλλά δεν θέλουμε να κάνουμε τίποτα που να ρισκάρει ανθρώπινες ζωές. Λοιπόν όταν ένας φύλακας μπαίνει μόνος του και ανοίγει το μουσείο για ένα χρονικό διάστημα μέχρι να έρθει ο δεύτερος είναι πάρα πολύ ευάλωτος, εκείνη την ώρα χτύπησαν και οι ληστές.\nΔΗΜΟΣΙΟΓΡΑΦΟΣ: Εννοείτε επειδή δεν έχει όπλο. Δεν είναι ένοπλος. Αυτό εννοείτε; Ότι δεν μπορεί να αμυνθεί κατά κάποιο τρόπο.\nΥΠΟΥΡΓΟΣ: Και επειδή δεν υπάρχει και ένας δεύτερος για να μπορέσει να ειδοποιήσει ότι κάτι συμβαίνει.\nΔΗΜΟΣΙΟΓΡΑΦΟΣ: Γιατί δεν υπάρχει και ένας δεύτερος;\nΥΠΟΥΡΓΟΣ: Αυτή τη στιγμή κάνουμε μια εσωτερική έρευνα για το τι πήγε λάθος στη συγκεκριμένη περίπτωση. Υποσχέθηκα στον πρωθυπουργό ότι τα αποτελέσματα αυτής της έρευνας θα τα έχουμε μέχρι το Σαββατοκύριακο και από εκεί και πέρα…\nΔΗΜΟΣΙΟΓΡΑΦΟΣ: Ναι αλλά τις ελλείψεις δεν τις γνωρίζετε εσείς; Είχε επισημανθεί πάρα πολλές φορές ότι υπάρχει έλλειψη, ειδικά σε φύλακες και από την Ένωση Αρχαιολόγων.\nΥΠΟΥΡΓΟΣ: Θέλω να επιμείνω σε κάτι. Αν προσπαθήσουμε να βρούμε απλές λύσεις στα προβλήματα, αν προσπαθήσουμε να βρούμε κάποιους ανθρώπους να τους ρίξουμε το φταίξιμο και εμείς να σταματήσουμε να κάνουμε τη δουλειά τότε δεν θα γίνει αυτό το οποίο πρέπει να γίνει σε βάθος. Σίγουρα υπάρχουν ευθύνες. Η μεγαλύτερη ευθύνη, σας λέω, είναι δική μου. Έπρεπε να έχω δει μπροστά ότι η εποχή έχει αλλάξει και να έχω ζητήσει να αλλάξουν το επίπεδο ετοιμότητας των φυλάκων.\nΔΗΜΟΣΙΟΓΡΑΦΟΣ: Αναγνωρίζετε δηλαδή ότι έχετε ευθύνη σε αυτό το θέμα. Γιατί δεν επιμείνατε λοιπόν στην παραίτηση σας εφόσον το λέτε ότι…\nΥΠΟΥΡΓΟΣ: Ναι και αυτό δεν είναι κάτι το οποίο είναι διαπραγματεύσιμο. Αυτό είναι μια πραγματικότητα. Από εκεί και πέρα πριν αρχίσουμε να ψάχνουμε να βρούμε κάποιους για να ρίξουμε την ευθύνη πρέπει να γίνει μια πολύ σοβαρή έρευνα για το τι πήγε λάθος. Πριν ολοκληρωθεί αυτή η έρευνα νομίζω θα ήταν ανεύθυνο από εμένα να αρχίσω να δείχνω προς άλλες κατευθύνσεις ποια είναι η ευθύνη.\nΔΗΜΟΣΙΟΓΡΑΦΟΣ: Σας είχαν προειδοποιήσει όμως ότι δεν είναι επαρκής η φύλαξη των μουσείων;\nΥΠΟΥΡΓΟΣ: Όχι, καθόλου η φύλαξη και ειδικά του μουσείο στο συγκεκριμένου μουσείο είναι επαρκής.\nΔΗΜΟΣΙΟΓΡΑΦΟΣ: Πως είναι επαρκής; Και πως έγινε τότε η ληστεία;\nΥΠΟΥΡΓΟΣ: Τρεις φύλακες για ένα μουσείο…\nΔΗΜΟΣΙΟΓΡΑΦΟΣ: Μα ένας ήταν εκείνη τη στιγμή…\nΥΠΟΥΡΓΟΣ: Ήταν ένας φύλακας εκείνη την ώρα. Και σαράντα φύλακες να είχαμε μεταξύ του πρώτου και του δεύτερου υπάρχει μια στιγμή που το μουσείο είναι ευάλωτο και εκείνη την ώρα χτύπησαν οι ληστές.\nΔΗΜΟΣΙΟΓΡΑΦΟΣ: Αυτό δεν πρέπει να αλλάξει; Ή τουλάχιστον αν δεν μπορεί να γίνει κάτι με τους φύλακες δεν θα έπρεπε να αναβαθμιστούν τα συστήματα ασφαλείας;\nΥΠΟΥΡΓΟΣ: Βεβαίως και πρέπει να αλλάξει, βεβαίως και πρέπει να αναβαθμιστεί το…\nΔΗΜΟΣΙΟΓΡΑΦΟΣ: Φαντάζεστε να συνέβαινε κάτι τέτοιο στο Λούβρο; Δεν νομίζω ότι μπορεί να το διανοηθεί κάποιος.\nΥΠΟΥΡΓΟΣ: Αν θυμόσαστε έχει κλαπεί και το Λούβρο. Το λέω αυτό γιατί είναι πολύ εύκολο να ισοπεδώνουμε τα πράγματα στην Ελλάδα. Δεν πρέπει να το κάνουμε αυτό. Και το Λούβρο έχει υπάρξει θύμα κλοπής. Η διαφορά με το Λούβρο είναι ότι όταν συμβεί κάτι τέτοιο στο Λούβρο το Λούβρο μαθαίνει από το τι έκανε λάθος και το διορθώνει. Το μόνο το οποίο λέω είναι ότι είναι ώρα να μάθουμε και εμείς από αυτό το λάθος και να διορθώσουμε τη διαδικασία.\nΔΗΜΟΣΙΟΓΡΑΦΟΣ: Απλά αναφέρομαι σε αυτό γιατί θα είδατε κι εσείς, θα διαβάσατε, ότι όλα τα Διεθνή Μέσα Ενημέρωσης το αξιολόγησαν ως πρώτη είδηση και το θέμα είναι ότι δίνουμε τροφή για σχόλια και στους Βρετανούς, όταν έχουν ιδιαίτερα δυνατά σχόλια στον βρετανικό Τύπο, να λένε ότι είμαστε για άλλη μια φορά ανίκανοι να προστατέψουμε τους θησαυρούς μας και σας ρωτώ εγώ πως θα διεκδικήσουμε την επιστροφή των γλυπτών του Παρθενώνα όταν γίνονται τέτοια περιστατικά και δίνουμε αφορμές για σχόλια, πολύ αρνητικά για τη χώρα μας σε μια περίοδο που βάλλεται πανταχόθεν και έχουμε ουσιαστικά τον πολιτισμό και τον τουρισμό, δεν έχουμε κάτι άλλο στο οποίο τυγχάνουμε εκτίμησης.\nΥΠΟΥΡΓΟΣ: Οι Βρετανοί έχουν τους δικούς τους λόγους να χτυπάνε αυτή τη στιγμή ένα τέτοιο γεγονός. Δεν θα το σχολιάσω, εγώ το μόνο που θα ρωτήσω, δεν έχει κλαπεί τίποτα από βρετανικό μουσείο;\nΔΗΜΟΣΙΟΓΡΑΦΟΣ: Πως αισθανθήκατε όταν τα διαβάσατε όλα αυτά;\nΥΠΟΥΡΓΟΣ: Το πώς αισθάνθηκα νομίζω ότι το εξηγεί και η παραίτηση μου κυρία Σαράφογλου. Αυτό νομίζω αρκεί.\nΔΗΜΟΣΙΟΓΡΑΦΟΣ: Στην οποία δεν επιμείνατε όμως, επανέρχομαι…\nΥΠΟΥΡΓΟΣ: Μπορείτε να επανέλθετε όσο θέλετε, η πραγματικότητα είναι ότι εγώ τελώ υπό τις οδηγίες του πρωθυπουργού. Ο πρωθυπουργός μου ζήτησε να μείνω στη θέση μου και να κάνω αυτά τα οποία πρέπει να γίνουν για να προστατευθούν τα μουσεία και εγώ αυτό έχω μάθει να το σέβομαι.\nΔΗΜΟΣΙΟΓΡΑΦΟΣ: Ωραία να μείνουμε σε αυτά που πρέπει να γίνουνε λοιπόν. Να σας ρωτήσω πώς θα γίνουν αυτά που λέτε όταν πρέπει πάλι να μειώσετε τον προϋπολογισμό;\nΥΠΟΥΡΓΟΣ: Σας παρακαλώ να κάνουμε το εξής… το θέμα της Ολυμπίας είναι ένα πάρα πολύ σοβαρό θέμα. Το να λέμε ότι στο Λούβρο δεν γίνεται κάτι τέτοιο ή ότι οι Εγγλέζοι γράψανε κακά δημοσιεύματα δεν πρέπει να είναι οδηγός μας. Οδηγός πρέπει να είναι η δική μας ευθύνη απέναντι σε αυτά τα πράγματα.\nΔΗΜΟΣΙΟΓΡΑΦΟΣ: Αναφέρω γεγονότα απλώς.\nΥΠΟΥΡΓΟΣ: Μα και εγώ σας λέω δεν έχει κλαπεί τίποτα από ένα βρετανικό μουσείο; Τον πίνακα τον οποίο βρήκαμε και τον είχαμε εκθέσει στην Πινακοθήκη της προάλλες τον είχαν κλέψει από ένα μουσείο του Βελγίου, δηλαδή οι Βέλγοι και οι Άγγλοι είναι αναμάρτητοι και όλα τα κακά συμβαίνουν στην Ελλάδα;\nΔΗΜΟΣΙΟΓΡΑΦΟΣ: Δεν είπα ότι δεν γίνεται πουθενά αλλού, είπα ότι σε εμάς γίνονται με μεγάλη ευκολία το τελευταίο διάστημα όμως…\nΥΠΟΥΡΓΟΣ: Θυμόσαστε πόσοι πίνακες του Πικάσο έχουν κλαπεί πριν κλαπεί αυτός και σας λέω το εξής δεν θα ήθελα να ισοπεδώσω τα πάντα, δεν θα ήθελα να ρίξω ευθύνες ακόμα σε κάποιον άλλον. Αυτή τη στιγμή αυτό στο οποίο εμμένω είναι στο ότι έχουμε δουλειά να κάνουμε, να μάθουμε από αυτό που κάναμε λάθος, για μια φορά, να διορθωθούν οι διαδικασίες. Σας θυμίζω ότι για το 2004 είχε γίνει μια αναβάθμιση των συστημάτων ασφαλείας για τα ελληνικά μουσεία και από το 2004 και πέρα δεν έγινε τίποτα.\nΔΗΜΟΣΙΟΓΡΑΦΟΣ: Άρα αυτό είναι το πρώτο που θα κάνετε;\nΥΠΟΥΡΓΟΣ: Το πρώτο που κάναμε είναι να έρθουμε σε επαφή με την αστυνομία ώστε να μας βοηθήσει στη φύλαξη των μουσείων, να βεβαιωθούμε ότι οι άνθρωποι οι οποίοι σχεδιάζουν κάτι τέτοιο θα πάρουν το μήνυμα ότι τα μουσεία φυλάσσονται μια χαρά. Αυτό ήταν το πρώτο και έγινε από την πρώτη στιγμή, η αστυνομία μας βοήθησε πολύ σε αυτό όπως επίσης και η αναβάθμιση των επιθεωρήσεων για να ξέρουν οι φύλακες ότι τα πράγματα έχουν αλλάξει. Είναι πολύ σημαντικό να περάσει το μήνυμα στο Υπουργείο ότι ένας φύλακας ενός μουσείου δεν είναι απλά ένας δημόσιος υπάλληλος, είναι ένας άνθρωπος ο οποίος έχει πολύ αυξημένες ευθύνες απέναντι σε αυτό το οποίο φυλάσσει. Από εκεί και πέρα, πάνω από τους φύλακες υπάρχουν οι ευθύνες των Εφόρων, να κοιτάνε τις διαδικασίες, να βεβαιώνονται ότι οι διαδικασίες δουλεύουν σωστά και εκεί θα δούμε αν υπάρχουν κενά μουσείο- μουσείο.\nΔΗΜΟΣΙΟΓΡΑΦΟΣ: Όλα αυτά όμως εσείς δεν τα επιβλέπετε;\nΔΗΜΟΣΙΟΓΡΑΦΟΣ: Επομένως τη τελική ευθύνη δεν τη φέρει το Υπουργείο;\nΔΗΜΟΣΙΟΓΡΑΦΟΣ: Άρα πως θα βελτιωθεί; Θέλω να μου πείτε ονομαστικά ότι θα γίνει αυτό… το πρώτο πράγμα που θα γίνει όσο είστε στη θέση που είστε θα γίνει αυτό…\nΥΠΟΥΡΓΟΣ: Μα σας λέω ονομαστικά. Σας λέω ότι έγινε ήδη διότι είναι πολύ εύκολο να λες τι θα κάνεις στο μέλλον, σας λέω τι έγινε μέχρι σήμερα και από εκεί και πέρα υπάρχουν πράγματα τα οποία μπορούν να γίνουν άμεσα. Για παράδειγμα σε κάθε νομό θα υπάρχει ένας υπεύθυνος ασφαλείας των μουσείων από εδώ και πέρα πράγμα που δεν υπήρχε στο παρελθόν και είναι πράγματα που θέλουν περισσότερο χρόνο όπως είναι η αναβάθμιση των υποδομών. Όπως γνωρίζετε πρέπει να γίνουν σωστές…\nΔΗΜΟΣΙΟΓΡΑΦΟΣ: Λεφτά υπάρχουν για αυτό;\nΥΠΟΥΡΓΟΣ: Βεβαίως και λεφτά υπάρχουν και αυτό είναι υποχρέωση της Πολιτείας να έχει τα λεφτά για αυτό το πράγμα. Αυτό που δεν θέλω να μείνει από όλη αυτή τη διαδικασία παρ’ ότι υπάρχουν ελλείψεις προσωπικού και πρέπει να υπάρξει περισσότερο προσωπικό είναι το ότι να βρίσκουμε απλώς εύκολες λύσεις για να εξηγήσουμε τα πράγματα δεν είναι αυτό το οποίο θα μας κάνει να αναβαθμίσουμε την ασφάλεια στα μουσεία.\nΔΗΜΟΣΙΟΓΡΑΦΟΣ: Απαντήσεις ζητάμε δεν θέλουμε εύκολες λύσεις\nΥΠΟΥΡΓΟΣ: Αυτό το οποίο θέλουμε είναι να γίνει σωστά η διαδικασία. Δημιουργήσαμε μια ομάδα εργασίας η οποία εποπτεύεται από απόστρατο αρχιστράτηγο της αστυνομίας ο οποίος είχε όλη την εμπειρία της προστασίας το 2004, μια τέτοια εμπειρία εμάς μας είναι απαραίτητη και με αυτή την ομάδα εργασίας, εκτός από τα πράγματα που έχουν γίνει μέχρι σήμερα, σχεδιάζουμε τις κινήσεις στο μέλλον για να αναβαθμιστούν σιγά σιγά όλα τα μουσεία.\nΔΗΜΟΣΙΟΓΡΑΦΟΣ: Πως όμως θα βρεθούν τα χρήματα από τη στιγμή που έρχεται η τρόικα και σας ζητεί να περικόψετε ακόμη περισσότερα χρήματα από τον προϋπολογισμό του υπουργείου και ρωτώ από ποιο κονδύλι θα αφαιρεθούν τα χρήματα αυτά;\nΥΠΟΥΡΓΟΣ: Αυτό το οποίο έχουμε κάνει ή προσπαθούμε να κάνουμε τουλάχιστον είναι να παίρνουμε κονδύλια από εκεί που είναι λιγότερο σημαντικά ή έχουν λιγότερο αποτέλεσμα και να τα πηγαίνουμε σε πράγματα που έχουν μεγαλύτερο αποτέλεσμα ή είναι πιο απαραίτητα εκείνη την ώρα. Σας λέω μπαίνουμε σε μια εντελώς καινούργια εποχή, μπαίνουμε σε μια εποχή όπου η ασφάλεια των μουσείων είναι πολύ μεγαλύτερο ζητούμενο από αυτό που ήταν παλιά. Σας λέω επίσης ότι οι κλοπές που είχαν γίνει μέχρι τώρα σε μουσεία δεν είχαν γίνει ποτέ από ανθρώπους που οπλοφορούσαν, οι ανθρώπινες ζωές δεν είχαν βρεθεί σε κίνδυνο όπως βρεθήκαν τις προάλλες στην Ολυμπία.\nΔΗΜΟΣΙΟΓΡΑΦΟΣ: Άρα εφόσον αλλάζουν τα δεδομένα πρέπει να αλλάξει και ο τρόπος φύλαξης συνολικά\nΥΠΟΥΡΓΟΣ: Άρα αλλάζει και ο προϋπολογισμός του Υπουργείου, άρα αλλάζουν και οι προτεραιότητες, άρα αλλάζουν και οι διαδικασίες. Αυτό είναι που πρέπει να κάνουμε, για να τα κάνουμε όλα αυτά θέλει μια εντελώς διαφορετική νοοτροπία. Μπαίνουμε σε μια καινούργια εποχή, από τον πολιτικό προϊστάμενο μέχρι τον κάθε φύλακα πρέπει να καταλάβουμε ότι αυτή η εποχή αφορά μια διαφορετική νοοτροπία όλων μας, έναν διαφορετικό τρόπο να σκεφτόμαστε την ασφάλεια των μουσείων. Αυτό κάνουμε αυτή τη στιγμή και γι αυτό πήγαμε στους ειδικούς να μας βοηθήσουν σε αυτή την κατεύθυνση.\nΔΗΜΟΣΙΟΓΡΑΦΟΣ: Πραγματικά επιτρέπεται να μένει κλειστή η Ακρόπολη κάποιες ώρες ειδικά τα Σαββατοκύριακα επειδή δεν πληρώνονται υπερωρίες οι υπάλληλοι; Και γενικώς να υπάρχει θέμα με το ωράριο.\nΥΠΟΥΡΓΟΣ: Βεβαίως υπάρχει θέμα με το ωράριο αλλά ειδικά στην Ακρόπολη το ωράριο έχει αναβαθμιστεί πολύ και έτσι εξυπηρετούνται οι πολίτες οι οποίοι παλιά ερχόντουσαν και την έβρισκαν κλειστή. Μιλάτε για το ωράριο μέχρι τι ώρα κλείνει ή μιλάτε για τις μια-δυο φορές που έχει κλείσει από απεργίες;\nΔΗΜΟΣΙΟΓΡΑΦΟΣ: Και για τα δυο. Στα δυο αναφέρομαι πρακτικά επειδή είναι το καθημερινό πρόβλημα το ωράριο μέχρι τι ώρα είναι ανοικτή και δευτερεύοντος για τις κινητοποιήσεις.\nΥΠΟΥΡΓΟΣ: Σε ότι αφορά το καλοκαίρι ξέρετε ότι η Ακρόπολη είναι ανοικτή μέχρι τη δύση του ηλίου. Έχουμε προσπαθήσει και έχουμε αναβαθμίσει το ωράριο της Ακρόπολης και το χειμώνα για ανθρώπους που θέλουν να έρθουν αργότερα, σε ότι αφορά τις απεργίες ξέρετε ότι είμαι κάθετα αντίθετος να χρησιμοποιείται η Ακρόπολη με οποιαδήποτε τρόπο για να εκφράσει ο καθένας τη δυσφορία του. Γενικά θεωρώ ότι αυτά τα μνημεία δεν είναι μνημεία τα οποία μπορεί να αξιοποιεί κανείς με αυτό τον τρόπο. Το θεωρώ απαράδεκτο και θεωρώ ότι οι εικόνες που βγαίνουν προς τα έξω είτε είναι μια κλοπή, είτε είναι μια απεργία, είτε είναι οι φωτιές της Αθήνας είναι αυτές οι οποίες έχουνε δώσει το κακό όνομα στην Ελλάδα αυτή τη στιγμή και αυτό πρέπει να αναβαθμίσουμε.\nΔΗΜΟΣΙΟΓΡΑΦΟΣ: Θεωρείτε πάντως ότι δεν θα έπρεπε να υπάρχει εφόσον συνδυάζετε στο υπουργείο σας και τον πολιτισμό και τον τουρισμό, δύο τομείς όπως είπα είναι το διαβατήριο μας ουσιαστικά στο εξωτερικό, ειδικά αυτή τηn περίοδο με τις οικονομικές δυσχέρειες που αντιμετωπίζει η χώρα, θεωρείτε ότι δεν θα έπρεπε να γίνει κάτι ώστε να συνδυαστούν αυτά τα δύο και να υπάρχει αποτέλεσμα; Για παράδειγμα να διαφημίσουμε τα μουσεία μας με κάποιο τρόπο μέσω του ΕΟΤ, δηλαδή να εκμεταλλευτούμε την τεχνογνωσία στο θέμα της διαφήμισης.\nΥΠΟΥΡΓΟΣ: Αυτό γίνεται ήδη.\nΔΗΜΟΣΙΟΓΡΑΦΟΣ: Πως γίνεται ήδη; Επειδή επικοινώνησα και με το Σύλλογο Αρχαιολόγων εχτές, και υπάρχει μεγάλη αντίδραση στο ότι δεν επενδύονται όσα πράγματα θα έπρεπε στο θέμα του πολιτισμού ότι θα μπορούσαμε να εκμεταλλευτούμε ορισμένα ζητήματα.\nΥΠΟΥΡΓΟΣ: Αφήστε με να σας διακόψω εκεί γιατί…\nΔΗΜΟΣΙΟΓΡΑΦΟΣ: Για παράδειγμα, το Μουσείο Ακρόπολης δεν θα μπορούσε να διαφημίζεται από μεγάλη αεροπορική εταιρεία; Δε θα μπορούσε να γίνει από τα μέσα μεταφοράς για τα μουσεία μας;\nΥΠΟΥΡΓΟΣ: Αυτό είναι απολύτως απαράδεκτη θέση αν σας είπαν κάτι τέτοιο. Για πρώτη φορά από τότε που αναλάβαμε το υπουργείο καταγράψαμε κάθε υπηρεσία σε όλους αυτούς τους αρχαιολογικούς χώρους που δίνουμε στον πολίτη, στον επισκέπτη, και τα αναβαθμίσαμε σε όλα τα μουσεία και τους αρχαιολογικούς χώρους της Ελλάδος. Επενδύσαμε πάνω από 10 εκατομμύρια σε μία πάρα πολύ δύσκολη περίοδο μέσω του ΕΣΠΑ, μέσω του ΤΑΠΑ και από τον ΟΠΑΔ και αφότου καταγράψαμε όλες τις υπηρεσίες που έλειπαν στους αρχαιολογικούς χώρους και στα μουσεία αρχίσαμε την αναβάθμιση τους. Όταν αναλάβαμε 117 από τα 170 …\nΔΗΜΟΣΙΟΓΡΑΦΟΣ: Εγώ μιλάω για διαφημιστική καμπάνια.\nΥΠΟΥΡΓΟΣ: Καθίστε, να διαφημίσουμε τι; Κάτι στο οποίο δεν παρείχαμε ούτε ένα μπουκάλι νερό; Αυτή τη στιγμή αυτό το οποίο κάναμε, είναι πως αναβαθμίσαμε τους χώρους και αυτή την αναβάθμιση την διαφημίσαμε όπου μπορούσαμε. Η συμβολή …\nΔΗΜΟΣΙΟΓΡΑΦΟΣ: …των μουσείων για παράδειγμα δε θα μπορούσαμε να την διαφημίσουμε με κάποιο τρόπο;\nΥΠΟΥΡΓΟΣ: Αν δείτε το.. δείχνει ακριβώς τις δράσεις οι οποίες συμβαίνουν είτε μέσα στο Υπουργείο Πολιτισμού είτε και έξω από αυτό, το οποίο μπορεί να τραβήξει την προσοχή ενός ξένου. Αυτή είναι η δουλειά του ΕΟΤ και το κάνει.\nΔΗΜΟΣΙΟΓΡΑΦΟΣ: Θα μπορούσε να γίνει καλύτερη δουλειά σε αυτό το ζήτημα;\nΥΠΟΥΡΓΟΣ: Σαφώς και μπορεί να γίνει καλύτερη δουλειά και δε θα επικαλεστώ μόνο τα θέματα του προϋπολογισμού. Γνωρίζετε πάρα πολύ καλά, ότι έχουν εξαντληθεί αμύθητα ποσά στο παρελθόν για διαφήμιση της Ελλάδος και τίποτα από όλα αυτά δεν πήγε στα μουσεία. Σήμερα με τα λίγα μέσα που έχουμε, έχουμε αφιερώσει ένα πολύ μεγάλο κομμάτι για αυτό το οποίο βλέπουμε.\nΔΗΜΟΣΙΟΓΡΑΦΟΣ: Λοιπόν στο θέμα του τουρισμού θα σας πάω τώρα, γιατί έχουμε έτσι μειωμένες προσδοκίες αν μπορώ να πω για φέτος, για την έλευση των τουριστών στη χώρα μας και υπάρχει και ένα άλλο μεγάλο ζήτημα με κοινωνικές προεκτάσεις που θα θελα να μου πείτε αν υπάρχει ειδική μέριμνα για αυτό. Τώρα με την κατάργηση του Οργανισμού Εργατικής Εστίας, πάρα πολλές μονάδες ειδικά στην περιφέρεια ξενοδοχειακές θα κλείσουν, διότι ζούσαν αποκλειστικά από αυτά τα προγράμματα. Άνθρωποι θα μείνουν στο δρόμο, θα χάσουν τη δουλειά τους και ειδικά η τοπική κοινωνία θα υποφέρει. Υπάρχει μέριμνα, υπάρχει κάποια σκέψη για το πώς θα μπορούσε να αντιμετωπιστεί αυτό; Ή τουλάχιστον να περιοριστούν οι συνέπειες;\nΥΠΟΥΡΓΟΣ: Από τη πρώτη στιγμή τοποθετηθήκαμε ενάντια στη διακοπή ενός τέτοιου προγράμματος. Το θεωρούμε πάρα πολύ σημαντικό καταρχήν για κοινωνικούς λόγους, κατά δεύτερον γιατί βοηθά πάρα πολλά ξενοδοχεία να ζήσουν. Δεν είμαι από αυτούς που πιστεύουν ότι ένα ξενοδοχείο πρέπει να επαναπαύεται σε τέτοιου είδους προγράμματα και θεωρώ ότι υπήρχε μία τέτοιου είδους χαλαρότητα στον τρόπο με τον οποίο τα ξενοδοχεία ήταν σίγουρα ότι θα πάρουν κάποια χρήματα από το κράτος. Παρόλα αυτά θεωρώ ότι το πρόγραμμα ήταν κοινωνικά πάρα πολύ σημαντικό και δεν έπρεπε να διακοπεί κυρίως για αυτό το λόγο. Κατά δεύτερο λόγο δεν έπρεπε να διακοπεί γιατί κάποια ξενοδοχεία ενισχύονται. Από κει και πέρα όμως αυτό ήταν μία απόφαση που πάρθηκε με συγκεκριμένα κριτήρια και θα ζήσουμε με τις επιπτώσεις.\nΔΗΜΟΣΙΟΓΡΑΦΟΣ: Πώς θα περιοριστούν όμως οι επιπτώσεις έχετε σκεφτεί για τον τουρισμό να γίνει κάτι; Είναι πλήγμα για τις περιφέρειες αυτή η απόφαση. Σοβαρό πλήγμα.\nΥΠΟΥΡΓΟΣ: Σαφώς και είναι. Ένα λεπτό να ξεχωρίσουμε ένα πράγμα. Το πλήγμα στην περιφέρεια σημαίνει ότι δεν έχει αναβαθμιστεί ο τρόπος με τον οποίο προβάλλουμε την περιφέρεια. Γνωρίζετε πάρα πολύ καλά, ότι για παράδειγμα υπάρχουν μνημεία σε όλη την περιφέρεια που θα μπορούσαμε να αξιοποιήσουμε π.χ. για τον θρησκευτικό τουρισμό, και δεν γίνονται οι απλές κινήσεις ακόμη και από ιδιώτες για να διαφημιστεί αυτό το πράγμα και να έρθουν τουρίστες και να τους εξυπηρετήσουμε να δουν αυτούς τους χώρους. Σε όλη την Ελλάδα ακούω ότι πρέπει να κάνουμε κάτι για τον θρησκευτικό τουρισμό, η πραγματικότητα είναι ότι η Πολιτεία έχει αναβαθμίσει, έχει αναπαλαιώσει όλα τα μοναστήρια και τους ενδιαφέροντες βυζαντινούς χώρους που έχει η Ελλάδα, και παρόλα αυτά η ιδιωτική πρωτοβουλία δεν αξιοποιεί αυτό το πλούτο για να τον διαφημίσει και να φέρει κόσμο εδώ. Λοιπόν, υπάρχουν πολλά πράγματα που πλήττουν τον τουρισμό της περιφέρειας. Αυτό το πράγμα ήταν ένας τρόπος με τον οποίο ενίσχυε η Πολιτεία τον τουρισμό, όπως χτίζοντας αν θέλετε πανεπιστήμια σε όλη την Ελλάδα, βοηθούσαμε τις τοπικές κοινωνίες. Όταν όμως τα χρήματα από τον ελληνικό προϋπολογισμό έπαψαν να μπορούν να εξυπηρετήσουν αυτά τα πράγματα, βεβαίως η οικονομία αλλάζει και …\nΔΗΜΟΣΙΟΓΡΑΦΟΣ: Ναι αλλά κάτι πρέπει να γίνει για να ισορροπήσει λίγο αυτή η κατάσταση, δεν το πιστεύετε αυτό;\nΥΠΟΥΡΓΟΣ: Ναι αλλά αυτό το οποίο σίγουρα πρέπει να γίνει πρέπει να σταματήσουμε να πιστεύουμε ότι αυτά τα προγράμματα και μόνο θα μας ζουν όλους ανάλογα με το τι κάνει ο καθένας. Δηλαδή ένας ξενοδόχος δεν πρέπει να βασίζεται μόνο στα κοινωνικά προγράμματα.\nΔΗΜΟΣΙΟΓΡΑΦΟΣ: Ναι αλλά χρειάζεται και βοήθεια από το κράτος για να επενδύσει κάπου αλλού, από τη στιγμή που έχει συνηθίσει όλα αυτά τα χρόνια με αυτά τα προγράμματα.\nΥΠΟΥΡΓΟΣ: Βεβαίως και θέλει και εδώ αναφέρεστε σε κάτι εντελώς διαφορετικό, το οποίο ξέρετε το προσυπογράφω κι αυτό είναι ότι δεν έπρεπε ποτέ να φτάσουμε μέχρι εδώ, για να αποφασίσουμε ότι πρέπει να πάρουμε αυτά τα μέτρα. Θα ήταν πάρα πολύ καλύτερη η πορεία μας αυτό τον καιρό αν κάποια από αυτά τα πράγματα είχαν γίνει στο παρελθόν. Ο λόγος για τον οποίο τα μέτρα είναι είτε επίπεδα, οριζόντια όπως λένε ….\nΔΗΜΟΣΙΟΓΡΑΦΟΣ: Γνωρίζετε πως λένε πως υπάρχουν καθυστερήσεις στην υλοποίηση πολλών αποφάσεων και στο έργο της κυβέρνησης.\nΥΠΟΥΡΓΟΣ: Μα αν υπολογίσει κανείς ότι μία ξενοδοχειακή μονάδα ζούσε από τον κοινωνικό τουρισμό, καταλαβαίνετε ότι αυτό το πράγμα θα έπρεπε να έχει χτυπήσει ένα καμπανάκι και στους ιδιοκτήτες των ξενοδοχείων και στην Πολιτεία, ότι δεν μπορεί αυτό να συνεχιστεί επ’ άπειρον.\nΔΗΜΟΣΙΟΓΡΑΦΟΣ: Για τα επεισόδια στην Αθήνα τώρα που έχουμε μαζικές ακυρώσεις τουριστικών πακέτων, είναι αν το δείτε πρωτοσέλιδο σε πάρα πολλές εφημερίδες σήμερα.\nΥΠΟΥΡΓΟΣ: Η Αθήνα έχει υποφέρει περισσότερο από οποιοδήποτε χώρο της Ελλάδος, σε ό,τι αφορά αυτό το θέμα. Φέτος είχαμε μία χρονιά ρεκόρ για τον τουρισμό. Οι αυξήσεις σε όλη την Ελλάδα ήταν κατά μέσο όρο 10% και η πτώση στην Αθήνα ήταν 3%. Η διαφορά καταλαβαίνετε ήταν θηριώδης. Και αυτό μας έχει απασχολήσει πάρα πολύ. Αυτή η διαφορά έρχεται από τις εικόνες που βγάζουμε προς το εξωτερικό, όταν υπάρχουν εικόνες που καίγεται η Αθήνα, όταν υπάρχει ο φόβος του επισκέπτη ότι δε θα βρει ένα ταξί στον Πειραιά, ή δε θα βρει ένα μέσο μαζικής μεταφοράς για να πάει στον προορισμό του, καταλαβαίνετε ότι επιλέγει..\nΔΗΜΟΣΙΟΓΡΑΦΟΣ: Αυτά είναι ερωτήματα πάντως που παίζουν ακόμη στα διεθνή μέσα ενημέρωσης,\nΔΗΜΟΣΙΟΓΡΑΦΟΣ: Άνθρωποι που έρχονται να κάνουν ρεπορτάζ εδώ συνάδελφοι αυτά αναρωτιούνται, αυτά λένε.\nΥΠΟΥΡΓΟΣ: Δυστυχώς παίζουν πολύ περισσότερο από ό,τι θα έπρεπε. Η εικόνα που βγάζει η Ελλάδα προς τα έξω είναι η εικόνα μίας χώρας που φλέγεται και δυστυχώς αν δείτε πρόσφατα ο Υπουργός Εξωτερικών της Αγγλίας προέβη σε δηλώσεις οι οποίες πλήττουν καίρια τον τουρισμό και την οικονομία της Ελλάδος, θεωρώντας ότι με αυτό τον τρόπο προστατεύει τους επισκέπτες στη χώρα ή τους Άγγλους που ζούν στην Ελλάδα.\nΔΗΜΟΣΙΟΓΡΑΦΟΣ: Αυτό εξηγεί και το διψήφιο ποσοστό στη μείωση των προ-κρατήσεων για φέτος; Γιατί τουλάχιστον αυτό βγαίνει ως συμπέρασμα.\nΥΠΟΥΡΓΟΣ: Βεβαίως. Και το γεγονός ότι πέρυσι είχαμε μία χρονιά ρεκόρ σίγουρα θα οδηγήσει σε μία σταθεροποίηση.\nΔΗΜΟΣΙΟΓΡΑΦΟΣ: Ναι αλλά ζούμε από τον τουρισμό.\nΥΠΟΥΡΓΟΣ: Ο στόχος ο δικός μας είναι να σταθεροποιήσουμε τα κέρδη της χρονιάς που πέρασε. Παρόλα αυτά αν συνεχίσουν να βγαίνουν οι εικόνες που βγαίνουν προς τα έξω, αν συνεχίσει η Ελλάδα να δίνει μία εικόνα ανασφάλειας προς τον επισκέπτη τότε τα πράγματα θα ναι πάρα πολύ δύσκολα. Είναι κρίσιμη στιγμή, αυτή η στιγμή για τον ελληνικό τουρισμό, τώρα που κλείνονται αυτά τα πακέτα, δεν μπορεί η εικόνα της Ελλάδας προς τα έξω να είναι μίας χώρας που φλέγεται.\nΔΗΜΟΣΙΟΓΡΑΦΟΣ: Εκτιμάτε ότι θα είναι μία χρονιά πιο δύσκολη από τον περσινή;\nΥΠΟΥΡΓΟΣ: Ναι πιστεύω ότι θα ναι πολύ πιο δύσκολο να πιάσουμε τα νούμερα τα οποία πιάσαμε πέρυσι και για τους λόγους που σας είπα, δηλαδή της εικόνας που βγάζουμε προς τα έξω και γιατί υπάρχει η αίσθηση ότι το κόστος μεταφορών και το κόστος ενός ταξιδιώτη να φτάσει σε έναν προορισμό θα αυξηθεί γενικά και αυτό απασχολεί πάρα πολύ τον κόσμο του τουρισμού.\nΔΗΜΟΣΙΟΓΡΑΦΟΣ: Να πάμε τώρα στις αντιδράσεις που υπάρχουν στον αθλητικό χώρο, για το αθλητικό νομοσχέδιο, το οποίο πέρασε την προηγούμενη εβδομάδα από τη βουλή, βλέπουμε ότι έχει ανασταλεί η αγωνιστική για αυτή την Κυριακή και κορυφώνεται η κόντρα ανάμεσα στην Σούπερ Λιγκ και την Πολιτεία, θα μάθατε βέβαια και για τη συνεδρίαση εχτές της Σούπερ Λιγκ, αποφάσισαν λοιπόν να μην αναγνωρίζουν την Επιτροπή Επαγγελματικού Αθλητισμού, επιμένουν στο θέμα του αυτοδιοίκητου που είναι και το μεγαλύτερο αγκάθι και εκκρεμεί και η απόφαση των ευρωπαίων, της ΟΥΕΦΑ.\nΥΠΟΥΡΓΟΣ: Καταρχήν δεν υπάρχει καμία κόντρα ανάμεσα στην Πολιτεία και την Σούπερ Λιγκ.\nΔΗΜΟΣΙΟΓΡΑΦΟΣ: Πως δεν υπάρχει; Ανεβαίνουν οι τόνοι.\nΥΠΟΥΡΓΟΣ: Ο συζητητής μου είναι η ΕΠΟ. Έχω επιλέξει πάντα να δουλεύω με όλες τις ομοσπονδίες και όχι με τις διοργανώτριες αρχές. Αν διαβάσετε…\nΔΗΜΟΣΙΟΓΡΑΦΟΣ: ..τάσσεστε στο πλευρό της ΕΠΟ μετά τη χτεσινή συνεδρίαση.\nΥΠΟΥΡΓΟΣ: Βεβαίως μα και οφείλει να κάνει αυτό το πράγμα. Αυτό το οποίο είδα εγώ στην ανακοίνωση τους, μία ανακοίνωση που ήταν πάρα πολύ προσεκτικά γραμμένη, είναι ότι πέρασε το μπαλάκι της ευθύνης στην ΕΠΟ. Μα το μπαλάκι της ευθύνης υπάρχει στην ΕΠΟ, δεν είναι στη Σούπερ Λιγκ. Άρα η ΕΠΟ είναι εκείνη η οποία θα κάνει τις επιλογές της σε ότι αφορά το νομοσχέδιο.\nΔΗΜΟΣΙΟΓΡΑΦΟΣ: Αν η ΕΠΟ αποφασίσει ότι πραγματικά καταστρατηγείται με αυτό το νομοσχέδιο το αυτοδιοίκητο, μπορεί να επιβάλλει ποινή αποκλεισμού και στην εθνική ομάδα και σε άλλες ομάδες από ευρωπαϊκές διοργανώσεις και διεθνείς και θέλω να ρωτήσω εσείς τι θα κάνετε σε αυτή την περίπτωση, θα τροποποιήσετε;\nΥΠΟΥΡΓΟΣ: Δεν υπάρχει καμία τέτοια περίπτωση καταρχήν.\nΥΠΟΥΡΓΟΣ: Θα σας πω γιατί. Γιατί η FIFA όπως και η ΕΠΟ αντιλαμβάνονται ότι είναι κάποια πράγματα τα οποία οφείλει να τα κάνει η πολιτεία για να προστατεύσει τον Έλληνα πολίτη, τον Έλληνα αθλητή, τις ελληνικές ομάδες, το ελληνικό ποδόσφαιρο.\nΔΗΜΟΣΙΟΓΡΑΦΟΣ: Μα δεν παίρνετε μία απόφαση από την πλευρά τους;\nΥΠΟΥΡΓΟΣ: Αυτό το παραδέχεται και η FIFA και η ΕΠΟ. Εφόσον λοιπόν η ΕΠΟ δεν έχει ποινές για κάποια από τα παραπτώματα, τα οποία εμείς οφείλουμε να κοιτάξουμε, και θα σας πω κάποια πολύ συγκεκριμένα: εάν κάποιος είναι φοροφυγάς εμείς δε θέλουμε να του ανήκει μία ομάδα, αν κάποιος κλέβει τις εισφορές των εργαζομένων του, εμείς δεν θέλουμε να του ανήκει μία ομάδα, αν κάποιος καταστρατηγεί τα εργασιακά μία ομάδας εμείς δεν θέλουμε να του ανήκει μία ομάδα, εάν κάποιος δεν έχει λευκό ποινικό μητρώο δεν θέλουμε να του ανήκει μία ομάδα. Αυτό είναι απόλυτη στάση της Πολιτείας και αυτό κάνει καλό στο ποδόσφαιρο.\nΔΗΜΟΣΙΟΓΡΑΦΟΣ: Εάν όμως επιμείνει όμως η ΕΠΟ και βγάλει αυτή την απόφαση, πείτε μου εσείς τι θα κάνετε;\nΥΠΟΥΡΓΟΣ: Αφήστε με τελειώσω γιατί δε μπορούμε να κάνουμε αυτή τη συζήτηση, πρέπει να σας εξηγήσω ποιο είναι το πρόβλημα από την αρχή ως το τέλος. Λοιπόν αυτό το οποίο λέμε εμείς είναι όσο δεν υπάρχουνε ποινές για αυτού του είδους τα παραπτώματα, θα τις βάζει η Πολιτεία. Αυτό είναι κάτι το οποίο το αποδέχεται απολύτως η FIFA και το έχει αποδεχτεί και σε άλλες χώρες. Αυτό το οποίο είπαμε στην ΕΠΟ ήταν είπαμε βάλτε εσείς αυτές τις ποινές, κι εμείς θα τροποποιήσουμε το άρθρο 19 έτσι ώστε να μην υπάρχει.\nΔΗΜΟΣΙΟΓΡΑΦΟΣ: Ναι αλλά υπάρχει διάσταση απόψεων με την ΕΠΟ.\nΥΠΟΥΡΓΟΣ: Καθόλου. Καμία\nΔΗΜΟΣΙΟΓΡΑΦΟΣ: Μα πως δεν υπάρχει;\nΥΠΟΥΡΓΟΣ: Το ποιος βάζει τις ποινές είναι κάτι που εμείς είμαστε απολύτως ανοιχτοί, δε θέλουμε με κανένα τρόπο, …θα σας θυμίσω ότι πέρυσι, τέτοια εποχή όλος ο κόσμος είχε εξαγριωθεί με αυτά που συμβαίνανε στο ελληνικό ποδόσφαιρο. Είχανε εξαγριωθεί με τις εικόνες στον τελικό του κυπέλου, σε αγώνες του πρωταθλήματος, είχανε εξαγριωθεί με τον τρόπο που η ΕΠΟ τηρούσε κάποιες από τις διαδικασίες, μάλλον για να είμαι ακριβής η Αθλητική Δικαιοσύνη. Και τότε έλεγαν κλείστε το ελληνικό ποδόσφαιρο. Εμείς ήμασταν αυτοί που θεωρήσαμε ότι έπρεπε να κρατήσουμε το ελληνικό ποδόσφαιρο στα ευρωπαϊκά δεδομένα ακριβώς επειδή πιστεύαμε ότι και το αυτοδιοίκητο είναι κάτι το οποίο πρέπει και μπορούμε να σεβαστούμε.\nΔΗΜΟΣΙΟΓΡΑΦΟΣ: Πείτε μου όμως σε αυτό, στην περίπτωση που όντως επιβληθούν αυτές οι ποινές αποκλεισμού εσείς θα κάνετε πίσω;\nΥΠΟΥΡΓΟΣ: Δεν υπάρχει περίπτωση να επιβληθούν ποινές.\nΔΗΜΟΣΙΟΓΡΑΦΟΣ: Πως το γνωρίζετε αυτό;\nΥΠΟΥΡΓΟΣ: Το γνωρίζω πάρα πολύ καλά ότι δεν υπάρχει αυτό, διότι και η FIFA …\nΔΗΜΟΣΙΟΓΡΑΦΟΣ: Δεν περιμένουμε να έρθουν εκπρόσωποι εδώ των Ευρωπαίων διοργανωτών; Και να μας πουν τι θα αποφασίσουν;\nΥΠΟΥΡΓΟΣ: Αυτό είναι εσωτερικές τους διαδικασίες. Αυτό που εγώ σας λέω είναι ότι όσο αυτές οι ποινές δεν μπαίνουν από την ποδοσφαιρική ομοσπονδία, η Πολιτεία οφείλει να…\nΔΗΜΟΣΙΟΓΡΑΦΟΣ: Άρα δε θα κάνετε πίσω. Αυτό καταλαβαίνω.\nΥΠΟΥΡΓΟΣ: Εγώ σας είπα. Δε με ακούτε. Εγώ σας είπα. Ότι όσο δεν υπάρχουν αυτές οι ποινές από την ΕΠΟ θα τις βάλουμε εμείς. Αν υπάρξουν από την ΕΠΟ θα τις βγάλουμε εμείς. Τόσο απλά. Όσο αυτοί δεν προστατεύουν τον Έλληνα πολίτη και το ελληνικό ποδόσφαιρο από τέτοιου είδους ανθρώπους θα το κάνουμε εμείς. Αν αποφασίσουν να το κάνουν τότε δεν έχουμε κανένα πρόβλημα αυτές οι ποινές να μπαίνουν από την ΕΠΟ. Τόσο απλά.\nΔΗΜΟΣΙΟΓΡΑΦΟΣ: Άρα με αυτόν τον τρόπο υπάρχει το θέμα του αυτοδιοίκητου που κατά τη γνώμη μας καταστρατηγείται, επιβάλλουμε τις ποινές αποκλεισμού, σε αυτή την περίπτωση πείτε μας τι κάνετε;\nΥΠΟΥΡΓΟΣ: Πέστε μου δηλαδή εσείς λέτε αυτή τη στιγμή ότι θα έρθει η FIFA και θα πει …\nΔΗΜΟΣΙΟΓΡΑΦΟΣ: Εγώ δεν λέω τίποτα σας παραπέμπω στα δεδομένα.\nΥΠΟΥΡΓΟΣ: ..ότι θέλω φοροφυγάδες να τους ανήκουν ελληνικές ομάδες, θέλω ανθρώπους με μη λευκό ποινικό μητρώο να τους να τους ανήκουνε ελληνικές ομάδες;\nΔΗΜΟΣΙΟΓΡΑΦΟΣ: Δεν υπάρχει το θέμα του αυτοδιοίκητου όμως;\nΥΠΟΥΡΓΟΣ: Όχι ένα λεπτό, το αυτοδιοίκητο έχει όρια. Και τα όρια του είναι το καλό του Έλληνα πολίτη. Όταν αυτό παραβιάζεται δεν υπάρχει κανένα αυτοδιοίκητο. Και αυτό είναι κάτι το οποίο είναι ξεκάθαρο, και στη FIFA και στην ΕΠΟ. Δεν είναι κάτι που το λέμε εμείς, το λένε οι ίδιοι στον τρόπο με τον οποίο λειτουργούν. Και μην ξεχνάτε ότι η Πολιτεία έχει εργαλεία στα χέρια της με τα οποία μπορεί να βοηθήσει και τη FIFA και την ΕΠΟ, να διασφαλίσουν ότι το ελληνικό ποδόσφαιρο θα είναι υψηλής ποιότητας. Και αυτό δεν έχει κανένα λόγο ούτε η FIFA ούτε η ΕΠΟ να το απεμπολήσει. Αντίθετα, θέλουν κάποιες από αυτές τις δουλειές να τις κάνουμε εμείς, διότι δεν μπορούν να τις κάνουν εκείνοι. Άρα…\nΔΗΜΟΣΙΟΓΡΑΦΟΣ: Η FIFA με τον Ολυμπιακό σε τι …\nΥΠΟΥΡΓΟΣ: Αυτό δεν μπορώ να το ξέρω, πρέπει να ρωτήσετε από εκείνη τη μεριά, εμείς δεν τα χουμε βάλει ούτε θα τα βάζαμε ποτέ με μία ομάδα. Εμείς τα χουμε βάλει με τρία πολύ συγκεκριμένα προβλήματα που έχει ο ελληνικός αθλητισμός, που είναι το ντόπινγκ, η διαφθορά γενικότερα και οι στημένοι αγώνες, και αυτά είναι τα προβλήματα με τα οποία τα βάζουμε. Τώρα αν κάποιοι θίγονται από τον τρόπο με τον οποίο η Πολιτεία προσπαθεί να αντιμετωπίσει τα προβλήματα της βίας ή των στημένων αγώνων ή του ντόπινγκ τότε πρέπει να ρωτήσετε τους ίδιους γιατί θίγονται.\nΔΗΜΟΣΙΟΓΡΑΦΟΣ: Λοιπόν πολιτικά για να το κλείσουμε με αυτό, θέλω να μου πείτε εσωκομματικά στο ΠΑΣΟΚ πως πιστεύετε ότι πρέπει να γίνει η διαδικασία της διαδοχής αν δηλαδή πιστεύετε ότι πρέπει να υπάρξει ένας υποψήφιος ή να στηθούν κάλπες κανονικά όπως προβλέπεται από το καταστατικό;\nΥΠΟΥΡΓΟΣ: Έχω τοποθετηθεί για αυτό. Δεν πιστεύω ότι πρέπει η συζήτηση να πάει εκεί. Η συζήτηση είναι αλλού. Και με λυπεί ιδιαίτερα ότι αυτό το καιρό δεν συζητάμε αυτό το οποίο θα ‘πρεπε να συζητάμε. Έχουν αλλάξει τα πάντα στην Ελλάδα τον τελευταίο καιρό. Έχουν αλλάξει και οι πολιτικές προτεραιότητες της χώρας αλλά και οι πολιτικές προτεραιότητες της Ευρώπης. Βλέπουμε δηλαδή ότι σήμερα θα έρθει μία μεγάλη ενίσχυση ας πούμε προς τις τράπεζες. Πως θα συμπεριφερθεί απέναντι σε αυτή την ενίσχυση; Βλέπουμε δηλαδή ότι έχει αλλάξει ο τρόπος με τον οποίο συμπεριφέρεται η Ευρώπη. Πως δηλαδή θα συμπεριφερθούμε εμείς ως Πολιτεία απέναντι στην αλλαγή της Ευρώπης;\nΔΗΜΟΣΙΟΓΡΑΦΟΣ: Υπάρχει κάποιο πρόσωπο που να ενσαρκώνει όλα αυτά; Που να ενσαρκώνει όλη αυτή τη πλατφόρμα την οποία εσείς…\nΥΠΟΥΡΓΟΣ: Βλέπουμε ότι υποχρεωθήκαμε να αλλάξουμε τα εργασιακά. Πώς τοποθετούμαστε απέναντι σε αυτό. Το ΠΑΣΟΚ πρέπει πρώτα να τοποθετηθεί πάνω στα προβλήματα και μετά να επιλέξει αρχηγό ανάλογα με αυτόν ή αυτήν που θα εξυπηρετήσει τις πολιτικές προτεραιότητες του ΠΑΣΟΚ. Εδώ κάνουμε κάτι…\nΔΗΜΟΣΙΟΓΡΑΦΟΣ: Εσείς ποιον θα στηρίξετε σε περίπτωση που ο κ. Παπανδρέου εμμείνει στην απόφαση του να μην είναι υποψήφιος;\nΥΠΟΥΡΓΟΣ: Εδώ κάνουμε κάτι ανάποδα. Αντί να συζητήσουμε πρώτα τα θέματα και μετά να επιλέξουμε αρχηγό, πρώτα κοιτάμε να επιλέξουμε αρχηγό και μετά συζητήσουμε τα θέματα. Δεν γίνεται έτσι και σίγουρα δεν γίνεται καταστρατηγώντας τις διαδικασίες του κινήματος. Ελλείψει της κανονικής διαδικασίας του κινήματος…\nΔΗΜΟΣΙΟΓΡΑΦΟΣ: Εσείς ποιον θα στηρίξετε;\nΥΠΟΥΡΓΟΣ: Μπορείτε να με ρωτήσετε σαράντα φορές κι εγώ δε θα σας απαντήσω και ο λόγος που δεν θα σας απαντήσω είναι απλός. Διότι τότε θα έμπαινα κι εγώ μέσα σε αυτό το παιχνίδι, του ποιος είναι τελικά, αν θέλετε, καλός για να ηγηθεί σε μία εκλογική αναμέτρηση το ΠΑΣΟΚ. Μα δεν είναι εκεί το θέμα. Το ΠΑΣΟΚ πρέπει να τοποθετηθεί πάνω σε τεράστια ζητήματα, σε τεράστιες αλλαγές και κοινωνικές και οικονομικές που συμβαίνουν στην ελληνική κοινωνία και αν δεν τοποθετηθούμε πάνω σε αυτά, δεν θα κάνει απολύτως καμία διαφορά ποιον θα έχουμε αρχηγό.\nΔΗΜΟΣΙΟΓΡΑΦΟΣ: Θα πολιτευτείτε εσείς; Και σε ποια εκλογική περιφέρεια;\nΥΠΟΥΡΓΟΣ: Έχω ήδη πει για αυτό, ότι θα ήθελα να πολιτευτώ, αλλά αυτό το αφήνω στη δικαιοδοσία του κινήματος.\nΔΗΜΟΣΙΟΓΡΑΦΟΣ: Μάλιστα να σας ευχαριστήσω πάρα πολύ που ήσασταν σήμερα εδώ.\nπηγή: Παύλος Γερουλάνος » Blog Archive » Συνέντευξη του Υπουργού Πολιτισμού και Τουρισμού Παύλου Γερουλάνου στη ΝΕΤ και τη δημ/φο Μαρία Σαράφογλου.\nΑναρτήθηκε από Δημοκρατική Συνεργασία Αρχαιοφυλάκων στις 5:58 μ.μ. Δεν υπάρχουν σχόλια:\nΌραμα και Δημιουργία: Κοζανή: Εντοπίστηκαν νεολιθικές κατοικίες\nΌραμα και Δημιουργία: Κοζανή: Εντοπίστηκαν νεολιθικές κατοικίες:\nΠρόκειται για ορύγματα, διαμέτρου 1,5 μέτρου, που διαμορφώνονταν σε μονόχωρες κατοικίες. Με τις κατοικίες αυτές συνδέονται και 27 λάκκοι, κυκλικοί, ημικυκλικοί και ακανόνιστοι παραλληλόγραμμοι, οι οποίοι φαίνεται πως αποτελούσαν βοηθητικούς χώρους και χώρους εργασιών των κατοικιών. Στην ίδια θέση εντοπίστηκαν και εννέα---->Κοζανή: Εντοπίστηκαν νεολιθικές κατοικίες\nΑΝΑΚΟΙΝΩΣΗ-ΚΑΤΑΓΓΕΛΙΑ ΓΙΑ ΤΗΝ ΑΝΤΙΔΗΜΑΡΧΟ ΚΑ ΜΠΑΚΟΛΟΥΚΑ ΑΠΟ ΥΠΑΛΛΗΛΟΥΣ ΤΗΣ Ι΄ ΕΠΚΑ\nΚαταγγέλλουμε με την παρούσα Ανακοίνωσή μας τα γραφόμενα στην από 22-02-2012 δημοσιευθείσα επιστολή της κ. Μπακολουκά, Αντιδημάρχου Δήμου Δελφών, διότι περιέχει απαράδεκτα στοιχεία για την ασφάλεια του Μουσείου Δελφών και μάλιστα ανυπόστατα. Μετά την κλοπή Αρχαίων στο Μουσείο της Αρχαίας Ολυμπίας, της οποίας κλοπής τα κίνητρα διερευνώνται και σε μια τόσο κρίσιμη εποχή για τη χώρα μας, η κυρία Αντιδήμαρχος παρακάμπτοντας την Προϊσταμένη της Ι΄ Εφορείας κ. Αθανασία Ψάλτη, αλλά και όλο το προσωπικό, που εργάζεται στους χώρους φύλαξης του Μουσείου, γράφει επιστολή, με την οποία ζητά μέτρα ασφαλείας χωρίς να ενημερώσει για την ενέργειά της το ΥΠΠΟΤ και την Ι΄ Εφορεία και αναρμοδίως εκθέτει σύσσωμο το προσωπικό, μάλιστα προτείνοντας η φύλαξη να ενισχυθεί από την Δημοτική Αστυνομία κλπ.\nΕιδικά σε μία εποχή, που συζητούνται ιδιωτικοποιήσεις και απολύσεις προσωπικού, η κυρία Αντιδήμαρχος μη σεβόμενη τους εργαζόμενους και την ηγεσία του ΥΠΠΟΤ, θέτει κατ΄ ουσίαν με την παρέμβασή της το ζήτημα της ανάθεσης της φύλαξης των Δημόσιων Μουσείων της χώρας μας σε Ιδιωτικές Εταιρείες, εφόσον γνωρίζει καλά την αδυναμία προσλήψεων τις δύσκολες στιγμές που περνάει η χώρα.\nΠΗΓΉ:"KAPTEPIA": ΑΝΑΚΟΙΝΩΣΗ-ΚΑΤΑΓΓΕΛΙΑ ΓΙΑ ΤΗΝ ΑΝΤΙΔΗΜΑΡΧΟ ΚΑ ΜΠΑΚΟΛΟΥΚΑ ΑΠΟ ΥΠΑΛΛΗΛΟΥΣ ΤΗΣ Ι΄ ΕΠΚΑ\nΑναρτήθηκε από Δημοκρατική Συνεργασία Αρχαιοφυλάκων στις 9:41 μ.μ. Δεν υπάρχουν σχόλια:\nΑΝΑΚΟΙΝΩΣΗ 22/2/2012 - Άρση 24μηνου - Τροποποίηση Π.Δ. 164/2004\nαναρτήθηκε στις 22 Φεβ 2012 12:55 μ.μ. από το χρήστη Σύλλογος Αρχαιοφυλάκων ΙΕΚ [\nΟ Σύλλογος Σπουδαστών και Αποφοίτων ΙΕΚ με ειδικότητα Φύλακας Μουσείων και Αρχαιολογικών Χώρων χαιρετίζει την απόφαση του Υπουργού Πολιτισμού και Τουρισμού για την διαμέσου νομοθετικής ρύθμισης, μετατροπή του γνωστού περιοριστικού όρου περί 24μηνου απασχόλησης του Π.Δ. 164/2004 σε 5ετία (60 μήνες) με χρόνο έναρξης την πρώτη σύναψη σύμβασης Ιδιωτικού Δικαίου Ορισμένου Χρόνου (ΙΔΟΧ) με το ΥΠ.ΠΟ.Τ. μετά την δημοσίευση της εν λόγω νέας νομοθετικής ρύθμισης.\nΗ ρύθμιση περιλαμβάνεται το ψηφισθέν ν/σ με τίτλο «Αντιμετώπιση της βίας στα γήπεδα, του ντόπινγκ, των προσυνεννοημένων αγώνων και λοιπές διατάξεις» στο άρθρο 40 και αναμένεται να πάρει ΦΕΚ εντός των αμέσως επόμενων ημερών.\nΟχτώ χρόνια μετά την έναρξη ισχύος του Π.Δ. 164/2004 συντελείται για την ειδικότητα μας μία πρώτη τροποποίηση αυτού .\nΔιαβούλευση με όλους τους θεσμικά εμπλεκόμενους φορεί,\nΑναφορές και παρουσίαση του προβλήματος στους ασκούντες νομοθετική εξουσία\nΕπιμονή και αγώνας για την δίκαιη αναγνώριση του αυτονόητου,\nσυντέλεσαν στην πολύ σημαντική αυτή νομοθετική ρύθμιση, που από την μια αποκαθιστά το δικαίωμα στην εργασία - έστω και με νέους περιοριστικούς όρους που με τον ίδιο αγώνα και την ίδια επιμονή ευελπιστούμε να άρουμε στο μέλλον - και από τη άλλη δίνει τη δυνατότητα στην πολιτεία να αξιοποιήσει εκπαιδευμένο/καταρτισμένο ανθρώπινο δυναμικό και να ενισχύσει τη στελέχωση της υπηρεσίας Ασφάλειας/Φύλαξης Αρχαιολογικών Χώρων και Μουσείων .\nΓια τους απόφοιτους της ειδικότητάς μας, ήταν η καλύτερη δυνατή εξέλιξη στην παρούσα φάση .\nΜία εξέλιξη με διττή σημασία.\nΗ πολιτεία αναγνωρίζει με τον πλέον επίσημο τρόπο, το δικό της έργο, στο τομέα της εκπαίδευσης/κατάρτισης προσωπικού Ασφάλειας /Φύλαξης Αρχαιοτήτων\nΟι απόφοιτοι της ειδικότητας δίκαια και αξιοκρατικά δύναται να διεκδικούν την απασχόληση στο αντικείμενο κατάρτισής τους\nΣήμερα που περισσότερο από ποτέ απαιτείται η λήψη μέτρων για,\n- την αναβάθμιση του Δημόσιου συστήματος ασφάλειας Αρχαιολογικών Χώρων και Μουσείων ,\n- τη θεσμική ενίσχυση του κλάδου,\n- την πρακτική αναδιοργάνωση και αναδιάρθρωση αυτού\nΗ τελευταία αυτή εξέλιξη πρέπει να αποδεχτούμε πως αποτελεί έμπρακτη ένδειξη της διάθεσης του ΥΠ.ΠΟ.Τ. για :\nτην ποιοτική αναβάθμιση των παρεχόμενων υπηρεσιών στον τομέα Φύλαξης/Ασφάλειας Αρχαιολογικών Χώρων και Μουσείων\nτην διασφάλιση του δημόσιου χαρακτήρα της υπηρεσίας Ασφάλειας/Φύλαξης Αρχαιολογικών Χώρων και Μουσείων.\nΚαθώς και ηχηρή απάντηση σε μεμονωμένες φωνές και απόψεις, που σε περίεργους καιρούς συνηγορούν σε θεωρίες ιδιωτικοποίησης και αυτής ακόμη της ίδιας της ευθύνης για την προστασία του απόλυτου θησαυρού της Χώρας , που δεν είναι άλλος από τον Πολιτισμό της.\nΠολιτισμό ανεκτίμητο, που είναι αδύνατο να αποτιμηθεί σε όλα τα φωτεινά καντράν των χρηματοπιστωτικών ιδρυμάτων και «αγορών» του κόσμου .\nΠολιτισμό για τον οποίο η Αρχαιολογική Υπηρεσία., με σημείο αναφοράς πάντα το δημόσιο «συμφέρον», αποτελεί μήτρα προστασίας του.\nΟ Σύλλογος Σπουδαστών και Αποφοίτων Δ.ΙΕΚ της ειδικότητας Φύλακας Μουσείων και Αρχαιολογικών Χώρων εκφράζει την ικανοποίησή του και τις ευχαριστίες του σε όλους όσους συνέβαλαν σ΄ αυτή την εξέλιξη.\nΥπενθυμίζουμε πως οι απασχολούμενοι στο έργο της διάσωσης, μελέτης και προστασίας της πολιτιστικής μας κληρονομιάς,\nσ΄ όποιο επί μέρους τομέα και αν υπηρετούμε, είμαστε από κοινού :\n“Φύλακες” του δημόσιου χαρακτήρα της Αρχαιολογικής υπηρεσίας\nΟ Σύλλογος Σπουδαστών και Αποφοίτων ΙΕΚ\n"Φύλακας Μουσείων και Αρχαιολογικών Χώρων"\nπηγή: Σύλλογος Σπουδαστών και Αποφοίτων ΙΕΚ με ειδικότητα ΅ΦΥΛΑΚΑΣ ΜΟΥΣΕΙΩΝ ΚΑΙ ΑΡΧΑΙΟΛΟΓΙΚΩΝ ΧΩΡΩΝ\nΑναρτήθηκε από Δημοκρατική Συνεργασία Αρχαιοφυλάκων στις 9:19 μ.μ. Δεν υπάρχουν σχόλια:\nΑνθρώπινα οστά βρέθηκαν το πρωί της Πέμπτης από άνδρες του Λιμενικού Σώματος Ν. Μουδανιών στη θαλάσσια περιοχή νήσου «ΒΕΡΙΑ» Ν. Καλλικράτειας.\nΣτο σημείο μετέβη ειδικό κλιμάκιο της 10ης εφορίας Βυζαντινών αρχαιοτήτων και κατόπιν αυτοψίας προέκυψε ότι πρόκειται για γνωστή αρχαιολογική θέση, όπου εντοπίζονται τάφοι της Παλαιοχριστιανικής περιόδου, στην οποία εκτιμήθηκε ότι χρονολογούνται τα εν λόγω οστά.\nΑναρτήθηκε από Δημοκρατική Συνεργασία Αρχαιοφυλάκων στις 1:30 π.μ. Δεν υπάρχουν σχόλια:\nΚινητοποίηση ΓΣΕΕ - ΑΔΕΔΥ στις 29 Φεβρουαρίου\nΝέα κινητοποίηση θα πραγματοποιήσουν στις 29 Φεβρουαρίου ΓΣΕΕ και ΑΔΕΔΥ, στο πλαίσιο της Πανευρωπαϊκής ημέρας δράσης των συνδικάτων.\nΣυγκεκριμένα θα πραγματοποιηθεί τρίωρη στάση εργασίας από τις 12:00 έως τις 15:00 και συλλαλητήριο με συναυλία διαμαρτυρίας από κοινού ΓΣΕΕ, ΑΔΕΔΥ, ΤΕΕ, ΔΣΑ και ΙΣΑ στις 18.00 στο Σύνταγμα.\nΣτο μεταξύ στις 13:30 συνδικαλιστικά στελέχη θα πραγματοποιήσουν παράσταση διαμαρτυρίας στα γραφεία της Αντιπροσωπείας της Ευρωπαϊκής Ένωσης στην Αθήνα.\nπηγή: | ΤΟ ΠΟΝΤΙΚΙ\nΤον περασμένο Δεκέμβριο επέστρεψαν από το Αμστερνταμ δέκα μεταβυζαντινές εικόνες που εντοπίστηκαν στην Dullaert και κατασχέθηκαν λίγο πριν διατεθούν προς πώληση. Από αυτές οι έξι εικόνες προέρχονταν από μοναστήρια και ξωκλήσια της Ηπείρου -κυρίως της περιοχής Ζαγορίου- και μαζί με τις 11 που επιστράφηκαν από την Temple Gallery βρίσκονται πλέον στο Μουσείο Βυζαντινού Πολιτισμού των Ιωαννίνων.\nΟσο για τις 11 που εντοπίστηκαν στην γκαλερί Temple, οι 10 από αυτές προέρχονταν από τον Ναό Κοιμήσεως της Θεοτόκου στο Κουκούλι Ιωαννίνων, ο οποίος λεηλατήθηκε τις γιορτές των Χριστουγέννων του 2009 και οι θρασύτατοι δράστες αφαίρεσαν συνολικά 40 εικόνες, ενώ η 11η προερχόταν από τον Αγιο Τρύφωνα Βίκου Ιωαννίνων.\nΤο Ε' Τμήμα του Συμβουλίου Επικρατείας απαγόρευσε τις μονιμοποιήσεις\nΔΗΜΟΣΙΕΥΣΗ: 23/02/2012, 20:58\nΑναρτήθηκε από Δημοκρατική Συνεργασία Αρχαιοφυλάκων στις 12:45 π.μ. Δεν υπάρχουν σχόλια:\nΌραμα και Δημιουργία: Η πολιτιστική κληρονομιά γίν...\nΙσμα Μ. Τουλάτου Εν αρχή ην το όρα...\nΤΟ ΒΗΜΑ - Ξαναστήνεται το κράτος από το μηδέν - κο...\nΟμάδα Εργασίας για την ασφάλεια των Αρχαιολογικών ...\nΑνατέθηκε η μελέτη για την αποκατάσταση του αρχαίο...\nΣυνέντευξη του Υπουργού Πολιτισμού και Τουρισμού Π...\nΌραμα και Δημιουργία: Κοζανή: Εντοπίστηκαν νεολιθι...\nΟμάδα εργασίας για την ενίσχυση της ασφάλειας των ...\nΠΩΣ Ο ΡΟΜΠΕΡΤ ΧΕΚΤ ΚΙΝΟΥΣΕ ΤΑ ΝΗΜΑΤΑ ΔΙΕΘΝΩΝ ΚΥΚΛΩ...\nΑλβανός φαίνεται ότι είναι ο ένας από τους τρεις λ...\nΒυζαντινό μουσείο... καρναβάλι από τις 24 Φεβρουαρ...\nΓΣΕΕ και ΑΔΕΔΥ καλούν σε νέο συλλαλητήριο την Τετά...\nΑπό τις εφορίες το χαράτσι για τα ακίνητα\nΣΥΛΛΟΓΟΣ ΕΛΛΗΝΩΝ ΑΡΧΑΙΟΛΟΓΩΝ ΤΟΠΙΚEΣ ΕΠΙΤΡΟΠΕΣ ΔΩΔ...\nΟΤΙ ΕΚΛΑΠΕΙ ΑΠΟ ΑΡΧΑΙΑ ΟΛΥΜΠΙΑ\nΟ φόβος φυλάει τα έρμα! - Λείπουν 2.500 φύλακες σε...\nΑ. Ολυμπία: Επικήρυξη των ληστών του μουσείου ζητά...\nΕπιπλέον μέτρα για φύλαξη μουσείων & αρχαιολογικών...\nΤην κλοπή της Ολυμπίας, δεν την χωράει ο νους μου....\nΔεν δείχνουν επαγγελματίες\nΠανεργατικό συλλαλητήριο πραγματοποιε στο Σύνταγμα...\nΕκτεταμένες έρευνες για την κλοπή στην Α. Ολυμπία\nΚλοπή στην Αρχαία Ολυμπία: Ανακοίνωση-Δελτίο Τύπου...\nΝέο συλλαλητήριο από ΓΣΕΕ-ΑΔΕΔΥ την Κυριακή\nΤετάρτη, 15 Φεβρουαρίου 2012πηγή: Απεργία των αρχα...\nἜφεσις ἐπὶ τῷ τὴν Ἑλληνικήν τε καὶ Ῥωμαϊκὴν γλώττα...\nΗ δύσκολη σχέση του κ. Γερουλάνου με τον πολιτισμό...\nΓερό «τσεκούρωμα» στο δημόσιο τομέα\nΠανό στην Ακρόπολη το ΠΑΜΕ!\nΖητάνε πάλι στοιχεία για εργασιακή εφεδρεία\nΣτα χέρια του Παπαδήμου οι αλλαγές στο δημόσιο\nΔίκη για την τύχη του εφάπαξ\nπαρασκευή 10 Φλεβάρη 2012 Ενα ακόμη ... θύμαΟ πολ...\n9-10 Φεβρουαρίου 2012 ...\nΓΣΕΕ-ΑΔΕΔΥ: Νέα 48ωρη απεργία Αντιδρώντας στα ...\nΤέλος εποχής για το Iδρυμα Πολιτισμού\nΝα αποσυρθεί το νομοσχέδιο «Βελτίωση του επιχειρημ...\nΚαταργείται η μονιμότητα στις ΔΕΚΟ με πράξη νομοθε...\nΕπιστημονικό "μέτωπο" κατά του Μνημονίου\nΑΠΕΡΓΙΑ και διαφορετική άποψη Τι απεργείς τώρα, ρέ...\n«Έκλεισαν» οι απολύσεις - Δεν εξαιρούνται ένστολοι...\nΑθήνα: Γλέντι Τσικνοπέμπτης στο Μουσείο Ακρόπολης\nΠοιός φοβάται τη ...κάλπη - του Νίκου Χατζηνικολάο...\nΣώζονται 13ος-14ος μισθός – Αψιμαχία Βενιζέλου με ...\nΚιλκίς: Συλλήψεις για κατοχή σπάνιων εικόνων\nΕΩΣ ΤΟ ΠΑΣΧΑ Δείχνουν την έξοδο σε 15.000 υπαλλήλο...\n«Ψήφισε την πρόταση που προτιμάς» Ενιαία εικόνα κα...\nΕντόπισαν λαθρανασκαφή στον προϊστορικό οικισμό το...\n«Η μόνιμη εργασία είναι... βαρετή»\nΜεταφορά εκθεμάτων από το Μουσείο Ολυμπίας για λόγ...\nΝέο θεσμικό πλαίσιο για τη διαδικασία εκτέλεσης αρ...\nΤΟ ΒΗΜΑ - Τα πέντε μέτρα και οι όροι του νέου μνημ...\nΓνωμοδότηση από την Επιτροπή Ανταγωνισμού για ξενα...\nΑυτές είναι οι 13 καλύτερες εκθέσεις που θα μας απ...


Βαλάντης: «Απορώ πώς δίνουν βήμα στον Γρηγόρη Πετράκο» - Hellenic Voice\nΑρχική Lifestyle Βαλάντης: «Απορώ πώς δίνουν βήμα στον Γρηγόρη Πετράκο»\nΣτην εκπομπή «Ποιος είναι πρωινιάτικα» έκανε δηλώσεις ο τραγουδιστής Βαλάντης. Ο γνωστός τραγουδιστής μίλησε για τα ραντεβού που έχει κάνει για το Survivor, ενώ έριξε πυρά κατά του Γρηγόρη Πετράκου.\nΤι είπε για το survivor και αν θα τον δούμε εκεί\nΣτις εξετάσεις πριν μπω στο Nomads διαγνώστηκα με όγκο στο νεφρό και αναγκάστηκα να μην ακολουθήσω. Στις εξετάσεις για το Survivor μου ήρθαν μνήμες από τις εξετάσεις του Nomads και τα νέα για την υγεία μου που είχα μάθει τότε. Με αγχώνει και πάλι η διαδικασία των εξετάσεων, υπάρχει πάντα ένα σφίξιμο στην καρδιά», είπε αρχικά ο Βαλάντης.\nΤι είπε για τον Γρηγόρη Πετράκο:\nΕρωτηθείς για τον Γρηγόρη Πετράκο, ο Βαλάντης απάντησε: «Δεν λέω αν εμβολιάστηκα ή όχι γιατί δεν θέλω να επηρεάσω κανέναν. Το έχουν κάνει πολλοί κατά καιρούς και πατάνε πάνω σε αυτό για να κερδίσουν πράγματα. Και έχω αναφέρει και το όνομα του κυρίου Πετράκου. Φίλε μου, δεν μπορείς εσύ να λες τις δικές σου απόψεις και να παροτρύνεις ανθρώπους με τις απόψεις σου στο να μην εμβολιαστούν, λέγοντας ότι αν εμβολιαστούν και πεθάνουν δεν θα πάρει κανένας ευθύνη.\nΌπως και εκείνος δεν θα πάρει καμία ευθύνη για τους ανθρώπους στους οποίους λέει να μην εμβολιαστούν και δεν πάνε να εμβολιαστούν και μπορεί να πεθάνουν. Άρα, δεν έχεις κανένα δικαίωμα πραγματικά και απορώ πώς δίνουν το βήμα σε αυτόν τον άνθρωπο και μεταφέρουν τις απόψεις του στον κόσμο».\nΠροηγούμενο άρθροΠαπανδρέου: Eπισκέφθηκε τον Πάπα Φραγκίσκο\nΕπόμενο άρθροΜετάλλαξη Όμικρον: Τρία τα κρούσματα στην Ελλάδα


Nokia Belle Refresh, Διαθέσιμο το fimware update σε διάφορα μέρη του κόσμου | Techblog.gr\nNokia Belle Refresh, Διαθέσιμο το fimware update σε διάφορα μέρη του κόσμου\nNokia Nokia Belle\nΤρίτη, 28/08/2012 · Νίκος Καϊμακάμης Nokia Nokia Belle\nΜπορεί να θεωρείς το Symbian τελειωμένη υπόθεση, αλλά αυτό δεν είναι η αλήθεια, καθώς το χρησιμοποιεί ένας διόλου ευκαταφρόνητος αριθμός χρηστών παγκοσμίως και ο οποίος μάλλον θα δεχτεί με χαρά την είδηση ότι είναι διαθέσιμο ένα update με την ονομασία Belle Refresh. Πρόκειται ουσιαστικά για την έκδοση λογισμικού 111.40.xxx το οποίο θα είναι διαθέσιμο για τα μοντέλα C6, C7, E6, E7, N8, X7, 500 και Oro της Nokia.\nTo update θα γίνεται σταδιακά διαθέσιμο και θα περιλαμβάνει περισσότερα widgets, αναβαθμισμένο web browser και αισθητικές αλλαγές στον media player.\nΤο update ξεκινά με τα Nokia N8, E7, C7, C6-01, X7 και Oro, ενώ το 500 θα περιμένει λίγο αργότερα. Η αλήθεια είναι ότι το δοκιμάσαμε σε μία συσκευή Nokia 500 που έχουμε στα χέρια μας και δεν ήταν ακόμα διαθέσιμο. Μερικές από τις αλλαγές που σημειώνει το Nokia Discussions ότι θα υποστηρίζει είναι ο νέος browser με υποστήριξη HTML5, ενώ το Microsoft Office Mobile App και το Nokia Maps Suite 2.0 θα είναι σε ένα πακέτο. Οι κάτοχοι του Nokia N8 θα έχουν στη διάθεσή τους και μερικές επιπρόσθετες εφαρμογές για εργασίες imaging.\nΑν έχετε μία από τις παραπάνω συσκευές και το έχετε λάβει ενημερώστε μας με ένα σχόλιο για το update αναφέροντας το μοντέλο της συσκευή σας.\nNokia C7-00! η αναβαθμιση ειναι διαθεσιμη\nΚαι εγώ τώρα την κάνω στο c6-01 μου! Η υποστίρηξη της nokia στο “νεκρό λειτουργικό” είναι απλά κορυφαία!\nΕχω το Ν8 βρηκα μια ενημερωση “βελτιωση λογισμικου”! τωρα την κανω!! συμφωνω με τον makis88!\nΚαλησπέρα…Τώρα την κάνω κ εγώ στο Ε7…καλά τα λέει ο φίλος makis88… 😉\nΠραγματικα καταπληκτικη η υποστηριξη της νοκια.Κριμα που δεν τα πηγε καλα στην δημιουργια ενος ανταγωνιστικου λογισμικου.\nΚαλά θα τα πήγαινε αν δεν ήταν CEO της Νοκια ο Έλοπας..\nΠήρα την αναβάθμιση για N8-00 χθές το βράδυ. Εύγε στη Nokia, έστω και στη δύση του Symbian. Τι κρίμα, πραγματικά, να “εγκαταληφθεί” αυτό το λειτουργικό.\nΣήμερα το πρωι αναβάθμισα το C6-01 της γυναίκας μου\nΤο Symbian δεν το “θεωρούμε” τελειωμένο, είναι τελειωμένο από\nπλευράς Νokia από τη στιγμή που απέλυσε κόσμος και έστειλε\nτο support του Symbian σε άλλη εταιρία. Τώρα το ότι το χρησιμο-\nποιούν πολύ έχει τόση βαρύτητα όσο και το ό,τι πολλοί έχουν\nακόμα Windows XP.\nΤο εξοργιστικό είναι ότι εξακολουθεί να βγάζει συσκευές με Symbian..\nέχω Ν8 αγορασμένο από την Wind υποτίθεται ελεύθερο με χίλιες διαβεβαιώσεις αλλά ακόμα μία φορά θα περιμένω να ξυπνήσουν και σε κανα μήνα όπως έγινε και με την Belle να αφήσουν-εγκρίνουν ? και να περάσει η αναβάθμιση\nΤα branded κινητά αργούν ακόμη από ότι φαίνεται. Βοντα branded c7 ακόμη τίποτα…\nλιγη βοιθια…εκανα τιν αναθαθμιση το belle refresh αλλα εγινε στα αγγλικα δεν υπαρχη πουθενα τα ελλινικα…τι κανω τωρα???\nμε προλαβατε κ. βλαχακη, θα σας εστελνα σχετικο mail με την επικημενη αναβαθμιση της belle σε belle refresh! παντως συμφωνα με τη νοκια ερχετε σε περιπου ενα μηνα (μεσα σεπτεμβριου) και η nokia belle FP2, για τα 808, 701, 700. στο n8 (αγορασμενο απο νοκια ελλαδα) τρεχει μια χαρα η belle refresh! οσο για καποιες….”γνωμες”, -ο θεος να τα κανει σχολεια-, τι να πω…;;;; εκατομυρια χρηστες χρησιμοποιουν νοκια με symbian και η νοκια συνεπης τα υποστηριζει με το s60, τη belle refresh, και την belle fp2 που ερχετε! αει σταξτε αλλου το φαρμακι σας, σας βαρεθηκαμε….\nρε παιδια εγω με το c7 κανω την αναβαθμιση αλλα παγωνει στην επανακινηση….γτι?\nοσοι εχετε προβλημα με τα ελληνικα και την αναβαθμιση γενικως, επισκευθειτε το πιο κοντινο καταστημα nokia care και 1) θα σας περασουν ελληνικο firmware και 2) θα σας κανουν και την αναβαθμιση. πληροφοριες για τα καταστηματα στο nokia.gr\nΞέρει κανένας να μου απαντήσει αν έχει ολοκληρωθεί για όλους εδώ στην Ελλάδα η διαδικασία αναβάθμισης; Έχω το Ν8 (ελληνική έκδοση) και εδώ και τόσο καιρό περιμένω αλλά αναβάθμιση δεν βλέπω μέσω του Nοkia Suite (το οποίο μου δίνει την 111.030.0609 σαν την τελευταία έκδοση που υπάρχει ενώ στην ελληνική ιστοσελίδα αναφέρεται η refresh). Καμία συμβουλή;\nμετά από τόσο καιρό επιτέλους έχω την έκδοση belle refresh (29 Σεπτεμβρίου)(από wind η συσκευή Ν8) , άρα λογικά Γιάννη πρέπει να μπορείς να την κατεβάσεις και εσύ. ένα απλό σχόλιο για τον φυλλομετρητή(browser) μου αρέσει και είναι χαρακτηριστικά πιο γρήγορος αλλά τώρα δεν παίζει το ζωντανό πρόγραμμα του Αντέννα και του Σκάι, όχι ότι καίγομαι απλά τεχνικά το λέω. το άλλο πρόγραμμα που διαφημίζαν το colorize ( αποκλειστικά για Ν8) εμένα δεν μου ήρθε, άρα είμαι φτωχός συγγενής.\nΔυστυχώς Μπάμπη δεν βλέπω ακόμα φως. Ευχαριστώ για την απάντησή σου. Θα προσπαθήσω να κάνω επανεγκατάσταση την Belle και να δω την συνέχεια…


Η μηχανή χάλασε. | IT'S MY BLENDER !\nΗ μηχανή χάλασε.\npost apocalyptic, the day after\nΗ μηχανή χάλασε. Αν και εδώ που τα λέμε, ποτέ δεν δούλευε σωστά.\nΟ κόσμος αλλάζει πάντα, αλλά τον τελευταίο καιρό με τρελούς ρυθμούς, με απώλειες, με ζημιές, καταστροφές, με παρενέργειες.\nΟ κόσμος αλλάζει προς δυσοίωνες κατευθύνσεις. Και δεν προλαβαίνουμε να δούμε τα προσχέδια. Έχουν γίνει ήδη η επόμενη μέρα.\nΠροβολή στο μέλλον. Βρίσκομαι σε κάτι που μοιάζει με επόμενη μέρα αλλά και με ύποπτα προσχεδιασμένη πραγματικότητα.\nΦοράω μάσκα. Αλλά αναπνέω, άρα είμαι τυχερή. Φοράω τα γάντια μου, άρα κανείς δεν μπορεί να μου πει τίποτε. Θα κινηθώ όσο μου επιτρέπεται. Πολύ περισσότερο από όσο κάτω από την απειλή. Είναι το “μετά”. Θα έχουμε πάρει τα -νέα- μέτρα μας. Εύκολα θα έρθουν κι άλλα. Πρέπει να φοβάμαι. Ο φόβος, που είναι εχθρός μας, είναι φίλος τους.\nΈπιναν καφέ και τους απείλησαν με φυλακή. Θα τους πυροβολούσαν αν τους έπιαναν έξω με φίλους. -Αφήστε τους να πνιγούν, απαγορευόταν να κολυμπήσουν.\nΗ νέα πραγματικότητα αμέσως μετά τη στροφή. Την διευκολύνει να είμαστε προβλέψιμοι, να είμαστε υπάκουοι, κανονικοί στα μέτρα της. Μερικές φορές φαίνεται παράλογη και εξωφρενική- αλλά έχει κι αυτή προτεραιότητες. Τις δικές της. Και οι πρωτοβουλίες (μας) την ενοχλούν.\nΟι φοβισμένοι ενοχλητικοί.


ΚΙΝΗΜΑ ΥΠΕΡΒΑΣΗ: ΔΗΜΟΣΙΕΣ ΕΠΙΧΕΙΡΗΣΕΙΣ: ΠΩΛΟΥΝΤΑΙ ΟΠΩΣ ΕΙΝΑΙ ΕΠΙΠΛΩΜΕΝΕΣ !!!\nΑν και έχει περάσει μία εβδομάδα από την ημέρα της δήλωσης-βόμβα του υφυπουργού Γεράσιμου Θωμά, δεν υπήρξε καμία αμφισβήτησή της. Σιωπή, που σημαίνει πλήρη επιβεβαίωση. Άρα αυτή είναι η πολιτική του πρωθυπουργού, τα πουλάμε όλα.\nΕπομένως, κάθε άλλο παρά ανεξήγητη είναι η διορθωτική παρέμβαση του προϊσταμένου του κ. Θωμά, του υπουργού Κωστή Χατζηδάκη. Δεν απομένει παρά η ανάρτηση της πινακίδας «ΠΩΛΕΙΤΑΙ» σε όλες τις δημόσιες επιχειρήσεις.


LIVE REVIEW - Primavera Sound 10 : The indie paradox 27-05-2010 | MiC - GREEK MUSIC MAGAZINE\nPrimavera Sound 10 : The indie paradox\nBarcelona, Espana | 27/05/2010\nΗ πρώτη μέρα με Pavement, Superchunk, Ui, Big Pink, Wild Beasts, Fuck Buttons, XX κ.α. Του Άρη Καραμπεάζη\n(σε τρεις πράξεις και ένα δραματικό φινάλε)\nΤα δέκα χρόνια που ακολούθησαν την κυκλοφορία του Is This It? των Strokes, το "παγκόσμιο του indie κύκλωμα" πανηγύριζε κάθε χρόνο και περισσότερο για τη ρήση Indie Is The New Mainstream. Λίγες μόνο ώρες μετά την τελετή λήξης και του φετινού Primavera Sound, του εμπορικά πιο επιτυχημένου της ιστορίας του με πάνω από 100.000 εισιτήρια συνολικά για όλο το τριήμερο, θέτουμε άπαντες ενώπιον των ευθυνών τους για μία μουσική που μαζεύει περισσότερο κόσμο από ότι τελικά της αξίζει, με την υποβοήθηση της ορμής από το παρελθόν.\nΚάθε χρόνο τέτοιες ημέρες, από το 2005 μέχρι σήμερα, ο Μπάμπης Αργυρίου αναμένει -μάλλον αγανακτισμένος- την ετήσια πολυσέλιδη ανταπόκριση από το Primavera Sound της Βαρκελώνης, γεμάτη άκρατο ενθουσιασμό, επιφωνήματα θριάμβου, ιστορίες για ουσίες, παρέες, ανούσιες εντάσεις, αγχωμένο πέρα δώθε σε σκηνές και περίεργα ωράρια. Του έτυχε μάλιστα μία-δύο φορές να παραλάβει όχι μία, αλλά δύο ανταποκρίσεις για το ίδιο φεστιβάλ (με τη συνδρομή του εξαφανισμένου φέτος Γιάννη Πολυζου) ... και μπορώ να φανταστώ τις αντιδράσεις του κάθε φορά που ανοίγε το mailbox του. Φέτος, το λοιπόν, είπα να διαφοροποιήσω τα καθιερωμένα και να το ρίξω στη γκρίνια, αναζητώντας τη χαμένη γοητεία της indie ανατροπής, η οποία δείχνει να ακολουθεί περισσότερο από ποτέ την πεπατημένη της ροκ σιγουράντζας, ακόμη και όταν κάθε άλλο παρά ροκ είναι οι αναφορές της...\nΗΜΕΡΑ 1η , Πέμπτη 27 Μαϊου 2010 : IN A STATE OF NO STATES\nΤο 2005 οι Arcade Fire είχαν εμφανιστεί στη δεύτερη τη τάξει σκηνή του φεστιβάλ, σε μία μάλλον μέτρια εμπορικά ώρα, την πρώτη -μη εμπορική- ημέρα και σε καμία περίπτωση δεν δημιούργησαν το αδιαχώρητο. Σήμερα, οι Arcade Fire είναι ένα σκαλί πριν τους U2 και άσχετα από αν το budget ενός indie at heart φεστιβάλ όπως το Primavera "αντέχει" τις απαιτήσεις τους ή όχι, είναι προφανές ότι μία εμφάνιση τους σε αυτό, έστω και ως το πρώτο όνομα, δεν έχει να προσφέρει κάτι παραπάνω στο μύθο και το εισόδημα τους, καθώς μετατράπηκαν σχεδόν εύκολα από καναδέζικη ροκ κολλεκτίβα σε καλά στημένη offshore επιχείρηση.\nΤο 2010 στην κατά πλάσμα δικαίου θέση των Arcade Fire, βρίσκουμε τους XX. Με πολύ λιγότερο ποσοτικά και απείρως ευτελέστερο ποιοτικά υλικό από τους Καναδούς. Με βρετανική καταγωγή όμως που πολλαπλασιάζει το hype με γεωμετρική ικανότητα και παρά την κρίση της μουσικής βιομηχανίας έλκει τα πλήθη με μαγνητική ενέργεια, που σαρώνει τα πάντα στο πέρασμα της. Γύρω στις εννιά και κάτι βρίσκομαι στην κορυφογραμμή της πάλαι ποτέ Rockdeluxe stage (νυν Ray Ban) και σχεδόν παθαίνω κρίση πανικού στην προσπάθεια να φτάσω στη συνήθη θέση κάτω από τη δεξιά οθόνη. Οι XX μαζεύουν περισσότερο κόσμο και από τους Portishead. Βγαίνουν στη σκηνή, αποθεώνονται, ξεκινάνε να παίζουν με μία στατική αμηχανία, που όποιος την παρομοιάσει με την συνειδητή στατικότητα του new wave, μάλλον προσπαθεί να ξεγελαστεί για το φιάσκο που βλέπει και (δεν) ακούει. Οι ΧΧ δεν ξεκίνησαν να παίζουν ποτέ, δεν τελείωσαν ποτέ, δεν έκαναν κοιλιά, δεν είχαν καμιά κορύφωση. Πέρασαν χωρίς καν να προσπαθήσουν να αγγίξουν. Ίσως αν μέχρι να φτάσουν εδώ είχαν δώσει καμιά 100αριά live μπροστά σε δέκα-είκοσι άτομα τα πράγματα να ήταν καλύτερα. Ίσως και να τα έδωσαν και να είναι ανεπίδεκτοι τελικά. Ακόμη και οι μετέπειτα ανύπαρκτοι Maximo Park και Art Brut είχαν αποδειχτεί ικανότεροι στα πρώτα τους ραντεβού με την ιστορία.\nΟυσιαστικά το festival είχε ξεκινήσει γύρω στις 18:00 το απόγευμα με τους Bis. Το γνωστό αρχέγονα ανύπαρκτο συγκρότημα του διαρκούς electro pop revival που συμβαίνει να το γνωρίζουμε, επειδή είμαστε λίγο μετά τα 30... και για κανέναν άλλο λόγο. Άντε και για ένα δύο χαρωπά singles, όχι σπουδαιότερα από αυτά που παίζουν αυτή τη στιγμή στη λίστα οποιουδήποτε indie friendly ραδιοφώνου. Για ποιο λόγο άραγε αυτή τη στιγμή επανασυνδέεται ένα συγκρότημα σαν τους Bis που στο peak του δεν κατάφερε να ηχογραφήσει μισό καλό δίσκο και παραπάνω από 1 ½ καλό single; Δεν πήρα καμιά απάντηση.\nΜία ώρα αργότερα ο Mark E. Smith πατάει το πόδι στην San Miguel (που ως η επίσημη μπύρα του φεστιβάλ πλέον, πήρε τη θέση της Estrella Damn) και βλέπει μπροστά του τόσο κόσμο όσο δεν του έλαχε να δει σε άθροισμα στις εμφανίσεις της τελευταίας δεκαετίας (τουλάχιστον). Και ασφαλώς δεν είναι ούτε βλάκας, ούτε κορόϊδο για να αρχίσει να παίζει σφαλιάρες με τον drummer τους και να μοιράζει ροχάλες στους roadies, διώχνοντας το πλήθος σε μία από τις υπόλοιπες έξι-εφτά σκηνές. Επιμελώς θα πειράξει τους ενισχυτές, θα ξεστομίσει δυο-τρία προσεχτικά μπινελίκια και γενικά θα τηρήσει την "παράδοση" του αρχηγού των ατάκτων, φροντίζοντας να μην προκαλέσει ανεπανόρθωτα σε καμία περίπτωση το ανέλπιστα μεγάλο ακροατήριο. Στα τέσσερα τραγούδια αισθάνομαι ότι βλέπω έναν ροκ θίασο, από αυτούς που υποτίθεται ότι απεχθάνομαι και αποχωρώ πριν να είναι αργά για τη σχέση μου με τους Fall.\nΣτη δική του σκηνή το Pitchfork επιμένει ευτυχώς στα καινούργια κατά βάση ονόματα και οι ζωηρότατοι επί σκηνής Titus Andronicus υπερασπίζονται ευτυχώς με σθένος τον κιθαριστικό μύθο. Θα εκπλαγώ αν μια μέρα χαρακτηριστούν σπουδαίο συγκρότημα, επί του παρόντος όμως οι Σεξπηρικοί ήρωες του New Jersey συντονίζονται μια χαρά στη γραμμή της εποχής που θέλει την brit pop και την americana να απέχουν ένα τσιγάρο δρόμο και όχι έτη φωτός μακριά όπως νομίζαμε κάποτε. Το αν σου μένει κάτι φεύγοντας, είναι άλλη ιστορία.\nΓια την ανυπαρξία των XX τα είπα με τη μία διότι δεν άντεχα να περιμένω. Τα δύο επόμενα fuel hyped ονόματα είναι οι Big Pink και οι Wild Beasts, αντιμέτωποι και οι δύο με μία φήμη δυσανάλογα μεγάλη σε σχέση με τα ίχνη που έχουν αφήσει μέχρι στιγμής πίσω τους. Οι πρώτοι κυρίως στον τομέα του εμπορικού κυνηγητού εν μέσω κρίσης, οι δεύτεροι μάλλον χάρη στους παιάνες των μουσικοκριτικών. Ευτυχώς να λέμε, που οι μουσικοκριτικοί κέρδισαν τους λακέδες της κυρίως μουσικής βιομηχανίας. Οι Wild Beasts όπως ακριβώς στoυς δίσκους έτσι και στο live είναι μία μηχανή εναλλαγής συναισθημάτων μέσα από την ανακύκλωση μουσικών διαθέσεων και ηχητικών τεχνοτροπιών. Σε κερδίζει, σε κρατάει στα γρανάζια της και σε αφήνει στο τέλος μόνο να προσπαθείς και πάλι να συνθέσεις το κολάζ. Οι δεύτεροι για να πιάσουν live τον ήχο των δίσκων τους χρειάζεται να κοπιάσουν πολύ περισσότερο από ότι την Πέμπτη το βράδυ, οπότε και ακούστηκαν σαν μία συνοικιακή μπάντα με καλές επιρροές και ακόμη καλύτερες συστάσεις. Δεν έτυχε να παραγνωριστούμε όμως. Μακριά και αγαπημένοι.\nΛίγο νωρίτερα, οι μάλλον ξεχασμένοι τα τελευταία χρόνια Ui αποδεικνύουν ότι είναι ένα αχτύπητο στουντιακά συγκρότημα, που δυστυχώς όταν ανεβαίνουν στη σκηνή περισσότερο αφαιρούν παρά προσπαθούν να προσθέσουν κάτι στον όποιο μύθο τους. Παραμένουν το τεχνικά έγκριτο ανάλογο των Stereolab, με τη σύμπραξη των οποίων είχαν άλλωστε γίνει γνωστοί πριν πολλά χρόνια. Σε κάθε περίπτωση ένα από τα συγκροτήματα στα οποία φεστιβάλ όπως το Primavera δίνουν απλόχερα τη στέγη που τους αρνούνται όλοι οι υπόλοιποι. Και πολύ καλά κάνουν και τους ευχαριστούμε για αυτό. Παρότι οι Ui επιμένουν να μη μεταδίδουν κάποια ιδιαίτερη ένταση στο κοινό τους, που και πάλι είναι εντυπωσιακά πολυάριθμο. Τους Tortoise λίγο αργότερα τους παραλείπουμε, όχι τόσο γιατί αισθανόμαστε οικείοι με την πάρτη τους, αλλά περισσότερο γιατί η τελευταία τους ζωντανή εμφάνιση ήταν περισσότερο οικεία προς τους ανυποψίαστους από όσο υποσχέθηκαν στις χρυσές τους ημέρες.\nΟι Broken Social Scene δεν μου είχαν κάνει καμία εντύπωση την πρώτη φορά που τους είχα δει πριν χρόνια και στο ενδιάμεσο κυκλοφόρησαν και μερικούς δίσκους αδιάφορης indie κοινοτυπίας. Οπότε τους προσπέρασα χωρίς πολλή σκέψη. Για κάποιους λόγους περιμέναμε κάποια έκπληξη από μειονότητες του τύπου Delorean και Chrome Hoof, οι πρώτοι όμως το παραγύρισαν στο eurobeat και οι δεύτεροι ήταν απλώς για γέλια και για τίποτε παραπάνω. Οι Crocodiles κλέβουν από παντού περισσότερο από όσο επιτρέπεται και κάτι τέτοιο δύσκολα συγχωρείται σε μια εποχή που όλοι κλέβουν από παντού. Μέχρι το Σάββατο το ξημέρωμα που τελειώνει το φεστιβάλ, θα περιμένω το "μικρό όνομα" που θα με ταράξει, σήμερα όμως είναι Δευτέρα βράδυ και ακόμη περιμένω.\nΜε τους Superchunk τα πράγματα είναι ακριβώς αντίστροφα από ότι με τους ΧΧ. Τον καιρό που αλώνιζαν δισκογραφικά ελάχιστοι ασχολήθηκαν μαζί τους. Το On The Mouth δεν έγινε ποτέ το δισκογραφικό σύμβολο που του άξιζε να γίνει και κανείς μας ποτέ δεν τους θυμήθηκε σε καμία ανασκόπηση. Τυπική περίπτωση μεγάλης rock 'n' roll αδικίας. Οι υπεύθυνοι του Primavera Sound σήμερα -δύο χρόνια μετά την προηγούμενη εμφάνιση τους στο φεστιβάλ- είναι σαν να αναψηλαφούν τη δίκη ισοβιτών καταδικασμένων σε θάνατο, των οποίων η ποινή έχει ήδη εκτελεστεί. Οι Superchunk έχουν ένα τεράστιο ακροατήριο. Προς έκπληξη των περισσότερων, που με φανερό τρόπο δεν γνωρίζουν ποιοι καν είναι, αποδεικνύονται ικανότατοι στο να το ξεσηκώσουν έστω και χωρίς sing along, αναμονή για σουξέ και λοιπά τυπικά των μεγάλων σκηνών των φεστιβάλ. Το αιώνιο outsider των Superchunk "κλέβει" για περίπου μία ώρα μία οριστικά χαμένη παράσταση. Ο ήχος τους είναι ένα σπάνιο τοξικό indie κομψοτέχνημα, που όποτε συγκρούεσαι μαζί του απορείς γιατί δεν κατάφερε να επικρατήσει της κάθε ανοησίας που βρήκε μπροστά του εν είδη ανταγωνισμού.\nΓια ακόμη μία φορά θυσιάζω την εμφάνιση των Mission Of Burma. Ας τους φέρει κάποιος εδώ. Ηθικός αυτουργός αυτή τη φορά οι Pavement. To φετινό τους reunion κλείνει τον κύκλο της μεγάλης των 90s σχολής με οριστικό τρόπο. Όσοι τυχόν θεωρούν ως δήθεν σημαντικά τα reunion της αρπαχτής, του τύπου "έρχονται οι Pulp από ώρα σε ώρα" και "ξανάρχονται οι Suede που δεν έφυγαν", σε ένα χρόνο από τώρα θα θεωρούν ως επανασύνδεση τη νέα τουρνέ των Franz Ferdinand. Ο μύθος των Pavement σταμάτησε κάπου στα τέλη των 90s στις σελίδες των μουσικών περιοδικών και σε συναρπαστικά live που ποτέ δεν είχανε την ανάλογη δισκογραφική ανταπόκριση, πάντοτε εμπορικά, ενίοτε και ως προς το περιεχόμενο, που κακά τα ψέματα υπήρξε άνισο. Τους είχα δει σε μια στάση της τελευταίας τους περιοδείας το 1999 στη Modena της Ιταλίας. Ένα συγκρότημα που έκανε στη σκηνή απολύτως ό,τι ήθελε και όπως το ήθελε, χωρίς να χρειάζεται να υπακούει σε κανένα κανόνα. Ούτε καν στην ανατρεπτική προσταγή των Pixies για loud-quite-loud έκρηξεις, που όσοι την ακολούθησαν είδαν φως στο τούνελ, που στούκαραν οι ίδιοι οι Pixies.\nΔέκα χρόνια μετά, οι Pavement παραμένουν ακριβώς εκεί. Δεν έχουν νέα τραγούδια, αυτό ήταν ήδη γνωστό. Δεν έχουν νέο ήχο. Ότι έκαναν μεμονωμένα στη διάρκεια της υπερδεκαετούς παύσης μένει -ευτυχώς- στην άκρη και προτείνεται και πάλι ο ίδιος θεμιτά ανοργάνωτος τρόπος σκηνικής παρουσίας, η ίδια ξεραϊλα, που άγνωστο πώς, αλλά τελικά τον βρίσκει τον δρόμο προς το παραδείσιο sing along μιας λαοθάλασσας, που επιτέλους αντιδρά απέναντι στους Pavement, όπως κάποτε αντιδρούσε σε ελλειπτικά αντίγραφα τους του τύπου Blur της τρίτης περιόδου και άλλα τέτοια γραφικά. Δεν ψάχνουν τον νέο θόρυβο. Επεξεργάζονται τα παλαιά ευρύματα, χωρίς να υστερούν σε ικανότητες όμως.\nΤο κοινό που συνωστίζεται μπροστά στην ανυπαρξία των XX είναι το ίδιο κοινό που εγκαθιστά τους Pavement με χρονοκαθυστέρηση ετών στο θρόνο που δεν είχαν ποτέ (και που δύσκολα θα έχουν και ποτέ στο μέλλον-δες και περίπτωση Pixies και πάλι). Αν η περιοδεία τους περάσει τελικά και από τα μέρη μας, φροντίστε να είστε εκεί. Να είστε στην πρώτη σειρά. Για να διαπιστώσετε πως άκούγεται και πως βιώνεται το πραγματικό indie hardcore, από μια μπάντα που λόγω του ότι η φήμη της διασώθηκε από τους μουσικοκριτικούς και μόνον, που πάντοτε φροντίζουν να τους αναφέρουν κάπου, υπήρχε εδώ και χρόνια η αίσθηση ότι είναι τίποτε ροκ εγκυκλοπαιδιστές. Κάθε άλλο παρά. Οι Pavement είναι οι γνήσιοι μεταφορείς της σκυτάλης του punk και δεν ευθύνονται για το αν την έδωσαν τελικά σε λάθος χέρια.\nΜέχρι εδώ τα πράγματα είναι σε ανεκτό επίπεδο παρελθοντολογικής αναφοράς και συγκίνησης. Είδαμε αρκετά νέα γκρουπ και υπήρχαν τριγύρω ακόμη περισσότερα που παραλείψαμε λόγω έλλειψης χρόνου και αντοχών. Ανεχόμαστε το άκυρο των ΧΧ ως εξαίρεση, κρατάμε τους Pavement ως απόλυτα up to date reunion και κλείνουμε τη βραδιά λίγο μετά τις 4 το ξημέρωμα, με τους Fuck Buttons να αποδεικνύουν ότι τους πάει η μεγάλη η σκηνή. Στήνονται πάνω της παράδοξα και σχεδόν ντροπαλά, οι ήχοι όμως και η ρυθμική τόλμη, το θράσος του θορύβου και η απουσία των κλισέ φράσεων είναι που υποκαθιστούν την απουσία παραδοσιακής rock 'n' roll μέθεξης. Το ανθρώπινο στοιχείο στη σκηνική παρουσία των Battles έκανε το show τους πιο εντυπωσιακό, σε επίπεδο ηχητικής καινοτομίας όμως οι Fuck Button ουδόλως υστερούν. Δεν αντέχω να σταθώ όρθιος ενώπιον της σύμπραξης των Moderat, παρότι ακούω απροσδιόριστα τη φωνή του Πάνου Πανότα να προστάζει "κάτσε καλά και τράβα άκουσε τους".\n(Στο προσεχές review της δεύτερης ημέρας: οι Pixies δεν ιδρώνουν ποτέ, οι Beach House μαζεύουν δέκα χιλιάδες κόσμο χωρίς να υπάρχει μουσική, όλοι θέλουν να δουν τον τύπο από τους Les Savy Fav, χωρίς κανείς να αγοράζει τους δίσκους τους. Μη χασμουριέσαι παίζουν οι Wilco και λοιπά ιχνοστοιχεία indie εμμηνόπαυσης πριν την τελική ρήξη. Ιστορικής αξίας ρήσεις του Δημήτρη Κάζη).\nPrimavera Sound 10 : One fine day in my odd past... (2η μέρα)


Συγκρούσεις θεών | Athens Voice\nTα ανθρώπινα όντα, οι επιλογές τους, οι συνέπειες\nH Άρτεμη βγαίνει από τη σκηνή πριν από το τέλος του έργου, για να κλείσει τον κύκλο που άνοιξε με την είσοδο της Aφροδίτης. Δυνάμεις δεμένες μεταξύ τους σε αιώνιο πόλεμο, έναν πόλεμο στον οποίο η ανθρώπινη τραγωδία δεν είναι παρά μια απλή συμπλοκή.\nΣτον κύκλο της σύγκρουσής τους τα ανθρώπινα όντα είναι έρμαια της θείας διακυβέρνησης. Στον «Iππόλυτο» του Eυριπίδη απεικονίζεται μια θεμελιώδης θέση: η ματαιότητα της ανθρώπινης επιλογής και δράσης.\nTα τέσσερα πρόσωπα γύρω από τα οποία διαδραματίζεται το έργο διαφέρουν ως προς το σκοπό, τη δράση και την οδύνη. Όλα όμως περνάνε από την ίδια διεργασία. Στον κόσμο του «Iππόλυτου» τα ανθρώπινα όντα ζουν τη ζωή τους μέσα στο σκοτάδι της απόλυτης άγνοιας για τη φύση του σύμπαντος και τις δυνάμεις που το κυβερνούν. O Iππόλυτος ζει σε έναν κύκλο αγνότητας, ο οποίος δεν θα τον προστατεύσει από την υπαρξιακή ρωγμή που θα του προκαλέσει ο έρωτας. Η «ευκλεής» Φαίδρα, με τον αριστοκρατικό και καθόλου πνευματικό κώδικα τιμής, αρρωσταίνει από έρωτα. Aποφασίζει να πεθάνει σιωπώντας. Όμως η προσπάθεια να σώσει την υπόληψή της αποδεικνύεται μια πανάκριβη αποτυχία. Kαταστρέφει τον Iππόλυτο και προξενεί πόνο και ενοχή στον Θησέα. O Iππόλυτος πεθαίνοντας συγχωρεί τον πατέρα του, κάνοντας μια πράξη ελεύθερης και σημαντικής επιλογής. H ανθρώπινη συγχώρεση διακηρύσσει την ανεξαρτησία του ανθρώπου και επικυρώνει τις ανθρώπινες αξίες μέσα σε ένα απάνθρωπο σύμπαν.\nΣτην παράσταση του Eθνικού Θεάτρου που σκηνοθέτησε ο Bασίλης Nικολαΐδης, μια παράσταση τακτοποιημένη αλλά αμήχανη, απουσιάζει το βάθος, το σκότος, το πολυεπίπεδο των ανθρώπινων όντων και οι πολλαπλές περιπλοκές των επιλογών τους. H σκηνοθεσία κρατά το έργο στο πρώτο της επίπεδο, των καθαρών αξιών, των συμβάσεων, αγνοώντας τις ψυχικές και πνευματικές διεργασίες των ηρώων, απουσιάζει η επίγνωση της ανθρώπινης ζωής, του δράματος της ύπαρξης.\nΤι θα δούμε τη νέα σεζόν στο Εθνικό Θέατρο\nTα πανίσχυρα αντίθετα, η Aφροδίτη (Mαρία Nαυπλιώτου) και η Άρτεμη (Mαριάνθη Σοντάκη), παρουσιάζονται αδιάφορα και άκαμπτα, οι ηθοποιοί κρατούν μόνο το στόμφο του ρητορικού λόγου.\nH Φιλαρέτη Kομνηνού (Φαίδρα), η καλύτερη παρουσία της παράστασης, υπερασπίστηκε το ρόλο αλλά δεν μπόρεσε να ξεφύγει από το πλαίσιο της σκηνοθεσίας.\nO Kωνσταντίνος Mαρκουλάκης (Iππόλυτος) είχε την ψυχική ένταση, τις μεταπτώσεις, την υποκριτική αγωνία, τον πρόδιδε όμως η φωνή του εμποδίζοντάς τον να κρατήσει την ισορροπία του ρόλου του.\nΌλα αυτά σε ένα σκηνικό –φωτεινός κύκλος– που καθόλου δεν αναδείκνυε τις υπόγειες διαδρομές, τα ερωτικά πάθη και τις συγκρούσεις των ηρώων.\nH ισχύς της Aθηνάς, πολιούχου θεότητας των Aθηνών, και η ισχύς της Aφροδίτης, θεάς του γένους των γυναικών, ενέχονται μέσα στον αθηναϊκό θεσμό του γάμου και στην προσωπικότητα της Λυσιστράτης. Έργο του Aριστοφάνη η «Λυσιστράτη» αντιπροσωπεύει μια από τις καλύτερες στιγμές του, γραμμένο σε μια εποχή όπου όλοι ήταν ηττημένοι αλλά ταυτόχρονα αμετανόητοι. Ο μύθος γνωστός και δημοφιλής, με μηνύματα πολιτικά, φιλειρηνικά και όχημα τις γυναίκες και την ερωτική αποχή, την οποία αποφασίζουν προκειμένου οι άντρες να συνάψουν ειρήνη και να επιστρέψουν στα σπίτια τους.\nO Aριστοφάνης δεν υπερασπίζεται την ανωτερότητα αλλά ούτε και την ισότητα των γυναικών. H κατοχή της πόλης και η διάλυση των οίκων είναι μέτρα προσωρινά, για να επιστρέψουν οι πολεμιστές στα συγκαλά τους και να κατακρατηθεί η οικονομική πηγή στην οποία στηρίζονται οι πολεμικοί ηγέτες. Mόνο η Λυσιστράτη είναι ανώτερο πλάσμα, και ο Aριστοφάνης με μεγάλη προσοχή τονίζει τις διαφορές της από τις άλλες γυναίκες. Oι γυναίκες επιτυγχάνουν όχι επειδή είναι γυναίκες, αλλά επειδή αντιπροσωπεύουν τα αγαθά της ειρήνης –το φαγητό, το ποτό, τις γιορτές και το σεξ– και επειδή αναγκάζουν τους συζύγους τους να παραδεχτούν πως μάλλον προτιμούν να απολαμβάνουν αυτά τα αγαθά παρά να πολεμούν. Oι γυναίκες δεν διαμαρτύρονται για τη γυναικεία τους μοίρα, απλώς νοσταλγούν να γυρίσουν με ασφάλεια στα σπίτια όπου ανήκουν.\nΣτην παράσταση του Eθνικού Θεάτρου ο σκηνοθέτης Kώστας Tσιάνος αντλεί την έμπνευσή του από τις λαϊκές γιορτές του Tυρνάβου, όπου αναβιώνει το έθιμο γύρω από το λατρευτικό ρόλο του φαλλού. Aποπειράται να συνδέσει την κληρονομιά με τη σύγχρονη παράδοση.\nEίδαμε μια πλούσια παράσταση, μια μεγάλη παραγωγή, που θύμιζε πολύ τον τρόπο με τον οποίο ο σκηνοθέτης και η πρωταγωνίστρια είχαν ανεβάσει παλιότερα την «Hλέκτρα» του Ευριπίδη.\nH Λυδία Kονιόρδου ήταν εξαιρετική, μια χαριτωμένη Λυσιστράτη, κομψότερη από αυτό που ζητά ο Aριστοφάνης, με ικανότητες μεγάλες τόσο στην τραγωδία όσο και στην κωμωδία. Η Eλένη Kαστάνη μια έξοχη Mυρρίνη, μια βωμολόχος που τη λογόκρινε η αστική αντίληψη, ο Nίκος Kαραθάνος (Kινησίας) με το κωμικό του ταλέντο ανεκμετάλλευτο από το σκηνοθέτη.\nEίδαμε μια πλούσια παράσταση, λαϊκή, κόσμια και σεμνή. Mε τον Aριστοφάνη το 2004 περιορισμένο σε έναν καθωσπρεπισμό εντελώς αδικαιολόγητο. Kαι για το έργο και για την εποχή.\nΣκηνοθεσία: Β. Νικολαΐδης\nΠαίζουν: Κ. Μαρκουλάκης, Φ. Κομνηνού,\nΜ. Σοντάκη, Μ. Ναυπλιώτου, Mπ. Bαλάση,\nΘέατρο Βράχων Bύρωνα, 210 7656.174, στις 17/9· Κηποθέατρο Παπάγου (6η στάση), 210 6520.412, στις 22/9\nΣκηνοθεσία: Kώστας Tσιάνος\nΠαίζουν: Λ. Kονιόρδου, N. Kαραθάνος,\nEλ. Kαστάνη, Aντ. Λουδάρος κ.ά.\nΘέατρο Βράχων Bύρωνα, στις 19/9


Αγγελική Επεισόδιο 102 ~ Alpha tv - Epeisodia.Online\nΑγγελική Επεισόδιο 102 ~ Alpha tv\n18/03/2021 από epeisodia online\nΑγγελική Επεισόδιο 102 ~ Alpha tv και Alpha Κύπρου. Δείτε online την σειρά του Άλφα Αγγελική επεισόδιο 102 την Δευτέρα 22/3/21 στις 21.00\nΆλφα Αγγελική Επεισόδιο 102\nΣτο προηγούμενο επεισόδιο, η Αγγελική λέει στον Μιχάλη ότι γνωρίζει για την περιπέτειά του με την Ελένη. Λέει ότι δεν είναι ακόμα σίγουρο πως είναι αδέρφια, αφού δεν έχει γίνει η επαναληπτική εξέταση. Ο Μιχάλης όμως μην μπορώντας να διαχειριστεί όλη αυτή τη μπερδεμένη κατάσταση αποφασίζει να παραιτηθεί. Η Αθηνά προσεγγίζει τη Τζένη και την ρωτάει τι ζητάει ως αντάλλαγμα για να τους βοηθήσει να βγουν απ’ την οικονομική καταστροφή.\nΟ Στέφανος ξεκαθαρίζει στην Αθηνά την σχέση του με την Αγγελική, αφήνοντας τες και τις δύο έκπληκτες. Ο Μιχάλης ανακοινώνει στους γονείς του ότι παραιτείται από τη δουλειά και φεύγει από το κτήμα την ίδια μέρα, παρά τις προσπάθειες του Θωμά να τον μεταπείσει. Η Τζένη δέχεται τηλεφώνημα από τον Στέφανο για να βρεθούν, πράγμα που γίνεται η αφορμή για έναν ακόμα καβγά με τον Παύλο.\nΟ Νικόλας βοηθάει τη Σοφία να στήσει το τέλειο πάρτι γενεθλίων για την Αθηνούλα, αλλά η αιφνίδια επίσκεψη του Παύλου θα τους αλλάξει τα σχέδια. Η Αγγελική, ανήσυχη για την συνάντηση της Τζένης με τον Στέφανο, πάει από το σπίτι της για να σιγουρευτεί ότι δεν θα του αποκαλύψει την αληθινή της ταυτότητα…\n8 Λέξεις 2ος Κύκλος Eπεισόδιο 189 ΣΚΑΙ\nΑγγελική Επεισόδιο 103 ~ Alpha tv